open-index/open-wikipedia-markdown huggingface dataset:
其士建築

**其士建築集團有限公司**（**Chevalier Construction Holdings Limited**，）係一間喺百慕達註冊成立嘅香港公司，主要經營建築業務，主要資產喺中國大陸、香港等地方。

其士建築喺1996年由其士國際（0025.HK）分拆出嚟，同年喺香港聯合交易所上市；但係因為股份交投情況一路都唔好，其士國際喺2003年底建議私有化咗呢間公司，2004年初正式通過咗個建議，撤銷上市地位。

## 拎
*建議其士建築集團有限公司由其士國際集團有限公司以協議安排方式私有化
其士發展

**其士發展國際有限公司**（**Chevalier Development International Limited**，）係一間喺百慕達註冊成立嘅香港公司，主要經營房地產業務，主要資產喺中國大陸、香港、加拿大等地方。

其士發展喺1991年由其士國際（0025.HK）分拆出嚟，同年喺香港聯合交易所上市；但係因為股份交投情況一路都唔好，其士國際喺1999年私有化咗呢間公司，正式撤銷上市地位。

## 睇埋
*周亦卿

## 拎
*其士國際集團有限公司透過協議計劃將其士發展國際有限公司私有化之建議
招商永隆銀行

**招商永隆銀行有限公司**（，）係香港一間銀行，前身係1933年創立嘅**永隆銀號**，1960年改名做**永隆銀行**，主要業務係提供零售及企業銀行、信貸、股票同期貨買賣、個人理財、信託同物業管理、強積金同保險等等金融服務。喺香港、中國同埋海外一共有42間分行同埋代表處。

2008年，大股東伍宜孫家族以193億港元賣咗揸住嘅53.12%永隆銀行權益畀招商銀行。根據上市條例，招商銀行要強制性收購埋永隆銀行其他股份，最後永隆銀行會撤銷上市地位。2009年1月15號，招商銀行完成對永隆銀行剩返嘅股份嘅強制性收購，永隆銀行正式成為招商銀行直接全資附屬公司；1月16號，永隆銀行撤銷上市地位。5月1號，永隆銀行轉用招商銀行標誌。

2018年10月1號，永隆改名做招商永隆銀行有限公司。

## 拎
*招商永隆銀行
煎

**煎**係種煮食方法，指用鑊將少少油加熱，再放嘢食落去整熟佢。表面會變成金黃色乃至微煳。由於加熱後，煮食油嘅溫度高過比用水煮嘅溫度，因此煎嘢食嘅時間通常都短啲。煎出來嘅嘢食味道亦會比水煮嘅甘香可口。餃子、煙肉、鷄蛋、廣東年糕等嘢食都係成日用煎來烹調嘅嘢食。

## 例子
*煎餅
*煎豬扒

## 架生
*平底鑊
*鐵板
*石板

## 睇埋
*鐵板燒
*鍋塌豆腐
*炸
*熬
陳謳明

**陳謳明**（，）係親中派基督教界別人士，香港聖公會教省主教長、香港聖公會西九龍教區主教兼任香港聖公會澳門傳道地區主教。

## 學業
陳謳明響1981年喺聖多馬堂領受堅振禮。1987年獲紐卡素大學哲學學士（教育）學位，1991年獲疏士巴利威斯神學院神學證書，2004年獲倫敦大學哲學及神學專科學院文學碩士（牧養神學）。

## 神職
陳謳明響1991年10月18號獲當時嘅聖公會港澳教區被按立為會吏，1992年9月29日被按立為牧師，做過靈風堂主理、聖路加堂主任，2005年5月出任聖約翰座堂主任，係香港首位華人擔任座堂主任。2006年11月陳謳明獲派立為法政。2011年6月26號當選西九龍教區次任主教，接替榮休嘅蘇以葆。2012年3月25號受祝聖晉牧，成為主教，同第二日舉行陞座禮，成為西九龍教區次任主教。陳謳明係聖公宗（香港）小學監理委員會有限公司執行委員會主席，亦係明華神學院校董。陳謳明係普世聖公宗網絡（外勞及難民）主席。

## 來源
*教聲1843期（2011年7月3號）

## 榮譽院士銜
* 香港教育學院榮譽院士（2013年）
## 部分公職
* 第十四屆全國政協香港委員(特邀香港人士)
## 註腳

## 出面網頁
* 
* 

類:香港聖公會
類:主教
類:牧師
類:香港教育大學榮譽院士
謳明
天主教基督勞工堂

**天主教基督勞工堂**（Christ the Worker Parish）係香港一間天主教堂，位於牛頭角明愛中心之內。

## 堂區史
話說新中國成立之後，國民黨一批舊部嚟咗香港聚居喺牛頭角一帶，因為佢哋嘅背景，佢哋聚居嘅地方就改名做「復華村」，位置就係而家龍山樂華邨嗰度。因為佢哋嘅背景，當年香港政府將連接嗰度嘅路改做有類似意思嘅「振華道」。牛頭角嗰陣時重係荒蕪之地，復華村係唯一村落。

1953年，天主教瑪利諾神父會嘅傳教士喺牛頭角開始傳教工作，重喺復華村近山頂嗰度開咗間小學，英文叫「Maryknoll Mission School」；因為當時教宗係庇護十二世，所以中文就改做庇護十二學校，重喺嗰度成立彌撒中心（即而家已經搬咗去順天邨嘅天神之后堂前身）。嗰陣堂區區域遠至西貢井欄樹。1962年，佐敦谷村起好，庇護十二學校又喺佐敦谷村開分校，即係潔心幼稚園，天神之后堂就喺嗰度提供主日彌撒服務。1967年佐敦谷瑪利諾工業中學起好（而家已經改名做瑪利諾中學，喺淘大花園後面，采頤居旁邊，彩霞邨對面），佐敦谷嘅聖堂就搬咗去呢度，由天神之后堂獨立出嚟，成立基督勞工堂。

1960年代後期，天主教香港教區計劃喺牛頭角起明愛中心，而瑪利諾神父會又打算將基督勞工堂搬去嗰度。牛頭角明愛中心嘅設計同接洽工作，就由嗰時庇護十二學校校監譚拔士神父負責。後來譚神父健康欠佳，工程改由莫約翰神父負責。嗰陣興建明愛中心嘅經費，主要來自美國人民捐獻，賽馬會及瑪利諾神父會籌款等等。

1970年7月4號，徐誠斌主教親自為基督勞工堂主持開幕典禮。由於嗰時牛頭角區大部分居民都係勞工階層，所以改名「基督勞工堂」，搵咗5月1號國際勞動節做主保瞻禮。當時搬去牛頭角區嘅教友，分別嚟自京士柏、九龍仔及深水埗等地。初期教友人數大概有四千幾人。時至今日，區內居民及教友已經包括各階層。現時堂區嘅區域，已經擴展至牛頭角上下邨、安基苑、樂華邨、彩霞邨、淘大花園、德寶花園、德福花園至定安街一帶。不過堂區人口日漸老化，加上政府重建牛頭角上下邨，所以現時登記教友人數只得大概800人。

復華村平房區1978年開始被清拆。庇護十二學校喺1980年被清拆，據說教職員喺搬到荃灣嘅柴灣角天主教學校繼續教學，將辦學權由瑪利諾神父會轉交天主教香港教區。

## 參考
曼谷亞運會

**曼谷亞運會**係喺曼谷舉辦嘅亞洲運動會，可以係：

* 1966年第5屆亞洲運動會
* 1970年第6屆亞洲運動會
* 1978年第8屆亞洲運動會
* 1998年第13屆亞洲運動會
新德里亞運會

**新德里亞運會**係喺新德里舉辦嘅亞洲運動會，可以係：

* 1951年第1屆亞洲運動會
* 1982年第9屆亞洲運動會
札幌亞運會

**札幌亞運會**係指喺札幌市搞嘅亞洲冬季運動會，可以指：

* 1986年第一屆亞洲冬季運動會
* 1990年第二屆亞洲冬季運動會
* 2017年第八屆亞洲冬季運動會

## 睇埋
* 札幌奧運會
倫敦奧運會

**倫敦奧運會**係指喺倫敦搞嘅奧林匹克運動會，可以指：

* 1908年第四屆夏季奧林匹克運動會
* 1944年第十三屆夏季奧林匹克運動會（因為第二次世界大戰而取消）
* 1948年第十四屆夏季奧林匹克運動會
* 2012年第三十屆夏季奧林匹克運動會
洛杉磯奧運會

**洛杉磯奧運會**係指喺洛杉磯搞嘅奧林匹克運動會，可以指：

* 1932年第十屆夏季奧林匹克運動會
* 1984年第二十三屆夏季奧林匹克運動會
* 2028年第三十四屆夏季奧林匹克運動會
雅典奧運會

**雅典奧運會**係指喺雅典搞嘅奧林匹克運動會，可以指：

* 1896年第一屆夏季奧林匹克運動會
* 1906年1906年夏季奧林匹克運動會
* 2004年第二十八屆夏季奧林匹克運動會
巴黎奧運會

**巴黎奧運會**係指喺巴黎搞嘅奧林匹克運動會，可以指：

* 1900年第二屆夏季奧林匹克運動會
* 1924年第八屆夏季奧林匹克運動會
* 2024年第三十三屆夏季奧林匹克運動會
華僑銀行（香港）

**華僑銀行（香港）**（），舊時叫**永亨銀行**（）、**華僑永亨銀行**，係舊時喺港交所上市嘅金融公司，主要業務係經營銀行同埋有關嘅財務服務。公司喺香港註冊，主席係馮鈺斌，2009年底總資產係1,471.24億港元，稅前利潤係14.33億港元。

2004年永亨銀行正式併購原由孔氏家族同埋日本第一勸業銀行（即係家下嘅瑞穗銀行）持有嘅浙江第一銀行。

2014年4月1號，星加坡華僑銀行同意以每股125港紙，交易價相等於市賬率2.02倍，斥資最多387.12億港紙買嗮永亨銀行。2014年10月1號，永亨銀行改名為華僑永亨銀行。同年10月16號，永亨銀行嘅股票正式撤銷喺香港交易所上市。

2023年7月3號，華僑永亨銀行改名做華僑銀行（香港）。

## 攷

## 出面網頁

* 華僑銀行（香港）
鳳舞香羅

《**鳳舞香羅**》（**Riches And Stitches**）係香港無綫電視拍攝製作嘅民初電視劇，由陳豪、江華、向海嵐、黎姿及吳美珩領銜主演，監製蕭顯輝。

## 演員表
### 邵家

### 寶家

### 鳳舞臺

### 幫會福安堂

### 第啲演員

## 外部連結
*TVBI官方網站
*TVBS頻道鳳舞香羅官方網站
富邦銀行 (香港)

**富邦銀行（香港）有限公司**（）係臺灣富邦金融控股股份有限公司 （富邦金控）嘅香港分公司。公司喺香港註冊，主席係蔡明忠。2004年，資產淨值約莫係37億港元，純利約莫係3億港元。而家喺港九新界一共有15間分行、兩間中小企銀行服務中心同1間證券投資服務中心。

## 歷史
呢間銀行喺1970年代初創立，叫過做**新鴻基銀行**、**港基國際銀行**。1993年11月，當時嘅港基國際銀行喺香港聯合交易所上市。2005年4月6號，改名做富邦銀行（香港）有限公司。

## 出面網頁
*富邦銀行
中國工商銀行（亞洲）

**中國工商銀行（亞洲）有限公司**（簡稱**工銀亞洲**，英文：**Industrial and Commercial Bank of China (Asia) Limited**，）係中國工商銀行喺海外嘅業務旗艦，主要業務係提供銀行、財務同埋其他相關服務。公司喺香港註冊，主席係姜建清。

## 史
工銀亞洲前身係1964年成立嘅**友聯銀行**，友聯銀行喺1973年喺香港公開上市。2000年8月21號，友聯銀行改名做工銀亞洲，成為中國工商銀行集團成員。

2003年12月31號，工銀亞洲收購華比富通銀行。2004年5月1號，華比富通銀行改名做華比銀行（亦係畀富通集團收購前嘅原稱，但係換咗中國工商銀行標誌）。2005年10月10號，華比銀行併入工銀亞洲，而壽險業務就由蘇黎世保險集團負責，合併完成之後，工銀亞洲由香港上市第十大銀行升至第六大。

2010年7月28號，中國工商銀行宣佈私有化工銀亞洲，作價每股29.45元。11月9號，通過咗私有化計劃。12月21號撤銷上市。

## 拎
* 工銀亞洲
創興銀行

**創興銀行有限公司**（，），舊時叫**廖創興銀行有限公司**（），係一間香港銀行，1948年由廖寶珊創立。1994年，廖創興企業（）分拆廖創興銀行，上市香港聯合交易所。2006年12月23號起，廖創興銀行改名做「創興銀行有限公司」，話係想淡化家族形象，令銀行企業形象後生啲，同埋方便進軍中國大陸。銀行總行亦喺同年12月27號搬咗去中環德輔道中24號創興銀行中心。創興銀行喺2014年2月14日成為越秀集團成員。

依家創興銀行除咗喺香港設有總行同30幾間分行外，亦喺中國廣東省嘅廣州、深圳、汕頭、上海及澳門設置海外分行同美國三藩市開代表處。

## 圖

File:HK Central Chong Hing Bank Centre Des Voeux Road C 24.JPG|德輔道中創興銀行中心
File:Liu Chong Hing Bank BranchTST.jpg|前廖創興銀行位於香港尖沙咀嘅分行
File:Chong Hing Bank BranchTWS.JPG|創興銀行位於慈雲山嘅分行
File:Chong Hing Bank (Sha Tsui Road, Tsuen Wan).jpg|創興銀行位於荃灣沙咀道嘅分行
File:HK Sai Ying Pun Des Voeux Road West Liu Chong Hing Bank Auto Teller Machine 1 a.jpg|創興銀行自動櫃員機


## 出面網頁

*創興銀行
孖寶賽車系列

**孖寶賽車系列**（英文：Mario Kart，日文：マリオカート）係以任天堂旗下遊戲馬利奧系列人物為背景開發嘅賽車遊戲，第一隻遊戲喺1992年出。

## 遊戲簡介
孖寶賽車係集合好多瑪利歐系列嘅人物做成嘅高卡車式（Wii版開始有埋電單車）賽車遊戲。架車撞埋一個道具箱（超任版係「？面版」）可以得到一個道具，可以用嚟防禦、攻擊其他對手，亦可以用嚟同自己加速。每款遊戲都有多個可以一個人或多人玩嘅模式。

* 大獎賽模式：玩家要同電腦玩家喺唔同嘅獎盃賽進行比賽。所有版本都有呢四個盃：磨菇盃、花盃、星星盃同埋特別盃，喺後來既版本會收錄龜殼盃、香蕉盃、木葉盃、閃電盃，每個獎盃賽都有四條賽道。另外有三個速度設定，有啲遊戲重有「鏡像」模式，賽道會左右倒轉。玩家嘅總分只要攞第一就可以捧盃。喺每條賽道排名越前就攞到越多分，每條賽道第一名可以攞10分，所以一個獎盃賽最高可以攞40分。喺孖寶賽車 Wii 同 8代，因為競賽人數增加到12人嘅關係，每條賽道最多攞到15分，埋單最多60分。喺超級孖寶賽車、孖寶賽車Advance、孖寶賽車7 同埋 孖寶賽車8，賽道上有硬幣可以執，當執到十個或以上就上到極速。但如果架車撞到道具或者跌出賽道就會跌三粒硬幣。
* 計時賽：玩家嘅目標係以最快時間完成賽道，玩家事先會有三個蘑菇（可以加快速度一段短時間），幾時都用得。當完成咗計時賽，遊戲就會記錄時間，如果破紀錄就會儲低記錄，第日再玩可以播返。
* VS.：容許多個人喺同一賽道對戰，孖寶賽車DS開始亦可以同電腦玩家對戰。
* Battle：喺一個場地對戰以達到目的（但唔係賽車），其中一個模式係整爆晒第啲車啲氣球。

## 系列

## 技術特點
*動態難度調控

## 參考


## 出面網頁
*
伊利沙伯頸圈

**伊利沙伯頸圈**（個名源自伊利沙伯時代啲人戴嘅襞襟），俗稱**喇叭筒**，係畀動物（通常係貓狗）戴住，唔畀佢哋搞自己傷口嘅保護性架生。佢係戴喺動物條頸度，包圍住條頸。
洪良國際

**洪良國際**（**Hontex International Holdings Company**，）係一間臺資公司，1993年由蕭登波喺福建創立，主要業務係喺中國經營優閒服品牌同埋布料生產。

2009年12月，洪良國際喺香港上市，集資10億4千萬至13億9千萬港元。股份喺12月24號喺香港交易所掛牌。

2010年3月30號，洪良國際因為違反咗《證券及期貨條例》而畀香港證監會勒令停牌，重要求法院凍結佢嘅資產。之後，洪良國際宣佈推遲公佈2009年年度業績，又畀人剔除出恒生綜合指數。畢馬威會計師事務所喺嗰年5月辭任公司核數師。洪良國際嘅調查發現招股書內容信唔過，公司決定向投資者賠償。

## 攷

## 出面網頁
* 洪良國際控股有限公司
拿鐵斯

**拿鐵斯**（**Matthew Le Tissier**，）係前英格蘭足球員，打進攻中場或者前鋒。佢由1986年出道至到2002年掛靴都係效力英格蘭球會修咸頓。

## 球員生涯

1987年，拿鐵斯第一次被國家隊徵召，入選英格蘭足球U-20歲以下代表隊，不過就因為足踝扭傷而錯過未有隨隊到巴西集訓。由於拿鐵斯多數為英格蘭B隊上陣居多，所以佢實際上無乜踢過英格蘭U-21歲代表隊，而佢首次幫英格蘭B隊上陣係1990年3月作客愛爾蘭嘅一場友誼賽，但以1比4大敗。

1994年3月，佢首次幫英格蘭足球代表隊喺溫布萊球場1比0贏丹麥嘅友誼賽中上陣，喺67分鐘以後備身份入替加斯居尼，取得A級國際賽嘅首頂喼帽。

1994年10月，佢取得國家隊第4頂喼帽，喺主場1比1打和羅馬尼亞嘅友誼賽中首次正選上陣並踢足全場。

拿鐵斯最後一次為國家隊披甲係喺1997年2月，佢以正選身份上陣，但英格蘭喺呢場1998年世界盃外圍賽中主場以0比1輸咗畀意大利。

喺球員生涯中，拿鐵斯先後10次大演帽子戲法，最先一次係喺1987年3月主場對李斯特城，而最後一次就係喺1998年4月，英格蘭B隊喺Loftus Road友賽以4比1大勝俄羅斯B隊時取得。

1994到95球季，修咸頓作客2比3輸畀布力般流浪場波，拿鐵斯喺78分鐘離門四十碼射破對方門將科亞斯嘅入波，被英國廣播公司選為嗰季嘅最佳入球。

由於持續受到傷患困擾，拿鐵斯喺2002年宣佈掛靴，結束16年職業足球生涯。

## 掛靴後
拿鐵斯掛靴之後，受到前球會隊友大衛鍾斯嘅邀請，曾經短暫效力過一支非聯賽球隊Eastleigh F.C，除此之外，佢亦有參與一啲沙灘足球比賽、擔任母會修咸頓嘅足球大使等。而由2005年開始，拿鐵斯每個禮拜為英國天空電視嘅足球節目Soccer Saturday擔任專業評述員。2009年8月，拿鐵斯推出名為Taking Le Tiss嘅自傳，序言由佢前修咸頓拍擋舒利亞幫佢寫。

## 代表隊上陣記錄

## 語錄
* 西班牙國家隊及巴塞隆拿中場猛將沙維曾經講過，自己以慢打快、從容不迫嘅踢法係深受拿鐵斯影響。沙維笑言最欣賞拿鐵斯嘅「慢」：「我細個最鍾意就係拿鐵斯，我每周都會睇實電視嘅精華片段，唔會錯過佢每一個經典入波。佢有出色天份，但踢法有別傳統，佢可以用行路嘅速度，『行』過7、8名對方守將。想當年我未夠10歲，已經視佢為我偶像。」

* 傑斯曾經喺1997至98球季對拿鐵斯有過以下評價︰「拿鐵斯始終係好難應付，因為你永遠估唔到佢下一步會點做。佢會出乎意料咁喺任何角度、距離而突然起腳，至於佢速度上嘅欠缺，佢早已用佢嘅想像力作出補償。佢顯然係比依家大多數球員具備更高嘅天份。」

* 前曼聯名宿及前些路迪領隊史特根講過︰「修咸頓有三樣野係最出名；就係鐵達尼號、帆船運動以及拿鐵斯。」

* 阿仙奴領隊雲加曾經咁形容過拿鐵斯︰「我認為後生時嘅拿鐵斯踢法有啲似柏天尼，佢可以喺適當嘅時候作出傳送，而臨門一腳亦同樣出色。」

* 利物浦傳奇射手魯殊對拿鐵斯有過以下評語︰「我敢言，如果拿鐵斯效力嘅係頂級球會，佢會係英格蘭國家隊嘅必然正選！」

## 其他
* 1999年6月，澳洲運動場上演由國際足協明星隊對澳洲足球代表隊嘅友賽，以慶祝該運動場正式開幕，不過由於賽前明星隊嘅利比利亞前鋒韋亞因家事臨時退出，因此正值喺澳洲渡緊假嘅拿鐵斯獲補選入伍，並喺下半場78分鐘上陣，最終球隊以2比3輸波。

## 榮譽
* 巴克萊幼鷹獎．最佳青年球員 1990
* 英格蘭職業球員工會．最佳青年球員 1990
* 修咸頓年度最佳球員 1990、1994、1995
* 英格蘭足總會員盃亞軍 1992

## 出面網頁
* Premier League heroes Le Tissier: Le God
* Penalty king Matthew Le Tissier
* Le Tissier: How to take penalties
* Goal feast at Le Tissier farewell
聯洲珠寶

**聯洲珠寶有限公司**（，）係一間喺開曼群島註冊嘅有限公司，試過喺香港交易所上市，最後畀聯洲國際私有化咗。

聯洲珠寶主要從事珠寶產品嘅設計、製造、分銷同貿易等等業務。

截至2003年5月31號，公司有2,860名員工，其中2,600名係勞動工人，分佈喺德國、泰國、中國同埋香港五個生產基地，其餘260人係銷售同市場推廣、產品開發同行政職員。

截至2003年11月30號嘅六個月，集團錄到半年純利4042.2萬港元，相對上期增加3.5%。

## 私有化內幕交易
:案件冧巴︰DCCC229-240/2008

法國巴黎百富勤融資（家下叫法國巴黎融資（亞太））前副總裁馬漢揚係聯洲珠寶私有化嘅獨立財務顧問，喺2006年7月聯洲珠寶發出私有化通告之前，馬漢揚將消息話畀女朋友盧鈺華同阿哥馬漢傑知道，促使佢哋用呢個內幕消息偷步買入聯洲珠寶股份，獲利合共 88.67 萬緡。

馬漢揚、盧鈺華、馬漢傑，重有馬漢傑老婆曹建華、太子爺馬浚豪五個人一共十二項內幕交易控罪全部罪名成立。

呢單案係自2003年內幕交易列為刑事罪行以嚟，香港證監會第一單內幕交易刑事檢控。

值得留意嘅係，馬漢傑、馬浚豪兩仔爺亦係香港賽馬會資深馬主。
聯洲國際

**聯洲國際有限公司**（，），主業當時係設計、裝嵌、製造同埋分銷鐘錶、珠寶首飾同埋皮具產品。公司喺開曼群島註冊，寫字樓總部喺長沙灣青山道香港工業中心。

1993年6月25號，公司以每股1緡港元發行2億4千萬股新股上市，重每５股送１份1996年紅利認股證。

2000年4月，公司英文名由 Egana Int'l (Holdings) Ltd. 改為 EganaGoldpfeil (Holdings) Ltd.，中文名維持唔變。

2002年7月25號，公司嘅美國預託證券喺納斯達克證券市場除牌。

2006年7月，公司建議私有化聯洲珠寶（0926.HK）。搞掂之後，聯洲珠寶成為公司嘅全資附屬公司。

聯洲國際嘅高層畀人拉咗，畀商業罪案調查科查佢數，金額約莫十幾億壞賬。2010年12月，公司畀香港聯合交易所列入除牌程序嘅第三階段，如果喺2011年6月底截止日期之前提交唔到可行嘅復牌建議，公司嘅上市地位會畀人撤銷。

由於聯洲喺截止日期前都係提交唔到可行嘅復牌方案，香港聯合交易所最後喺2011年12月宣佈撤銷佢嘅上市地位，2012年1月4號生效。

## 攷
中電

**中電**可以係：
*中華電力：香港九龍同新界嘅供電商。
*中國電信：中國內地嘅電信營運商。
*中國電力投資集團公司：中國大陸五大國有電力集團公司之一。
*中國電器：臺灣嘅一間整專業照明嘅公司。
*中國電力株式會社：日本中國地方唯一嘅供電商。
*中部電力：日本中部地方唯一嘅供電商。
*中距離電聯車：JR東日本嘅列車一類。
體育快訊

**體育快訊**係香港亞洲電視新聞部製作嘅運動節目。

## 播映時間
《體育快訊》喺星期一到星期五18:55（《經濟快訊之後》）同埋星期六、星期日18:40（《六點鐘新聞》之後）喺旗下粵語頻道本港台同亞洲台（亞洲台賽馬日除外）播。
體育世界 (無綫電視)

**體育世界**（）係香港無綫電視製作嘅運動節目，報導香港同世界體壇嘅最新消息，播放各項精采賽事，重有體壇人物專訪等等。

體育世界喺1980年9月7號首播，2018年7月7號播最後一集，總共播咗約莫38年。

## 主持人
### 停播前主持
* 李思雅
* 余德丞
* 蔡曉慧
* 黃庭鋒
### 其他前主持
* 李啟淦
* 洪松蔭
* 王昭鴻
* 韓毓霞

## 睇埋
* 體育新世界
* J Sport

## 拎
* 體育世界
史璧加

**史璧加**（**Hans-Jörg Seeberger**，）係聯洲國際創辦人兼公司主席。2007年，聯洲國際因為發現問題帳款「爆煲」，陷入財政困難，冇耐史璧加就喺西班牙死咗。

## 拎
* Hans-Jörg Seeberger: Der Globetrotter
亞松森

**亞松森**（）係巴拉圭首都，亦係該國嘅主要港口同工業、文化中心。2020年人口約莫52萬。

亞松森喺1537年8月15號建城，係南美洲歷史最長嘅城市，原名係Nuestra Señora de la Asunción（升天嘅聖母），畀人叫做南美洲嘅「城市之母」。

## 拎
*網站
化糞池

**化糞池**係種池，用來清理污水，尤其係夾雜屎尿嘅污水。佢係小型污水處理系統一種，有水池同埋化糞系統。污水流入到水池，細菌會無氧分解污糟嘢，減少固體廢物體積。之後污水沉澱後排出，減輕水質污染。
路易港

**路易港**，亦有譯做**路易士港**（**Port Louis**）係毛厘士首都、最大城市同埋主要港口，人口147,688（2003年）。約莫1735年開埠，名字取自法國國王路易十五。


File:Mauritius-Port Louis District.svg|路易港@毛厘士
File:Port Louis Mauritius Theatre.jpg|1900-1910年間嘅路易港劇院
File:Port Louis Theatre Mauritius 1950s.jpg|50年代初期嘅路易港戲院
File:Port Louis Skyline.JPG|天際線
File:Coat of arms of Port Louis, Mauritius.svg


## 文獻
豐明銀行

**豐明銀行**係一間喺香港成立嘅銀行，係大新金融集團成員。佢嘅前身係安新私人銀行有限公司。大新銀行喺2000年9月收購咗安新私人銀行有限公司嘅少數股東股權之後，將佢嘅私人銀行業務（包括貸款同埋存款）轉入大新銀行，而安新私人銀行有限公司喺2001年3月2號正式改名做豐明銀行。

2010年11月，大新銀行同豐明銀行進行品牌整合，大新銀行會取代豐明銀行除咗中環分行之外嘅所有分行。

2011年5月9號起，豐明銀行中環分行結束營業，有關銀行服務由喺告士打道108號大新金融中心37樓3704室嘅新總行提供。

## 攷

## 拎
* 豐明銀行
審計署 (香港)

**審計署**（）係香港特別行政區政府轄下嘅獨立部門，亦係香港歷史最長嘅部門之一，專責幫香港政府條數核數。

## 史
英軍喺香港成立殖民地之後，1844年已經委任謝利做第一位**核數總長**，直接向英國當時嘅殖民地帳目**核數局局長**匯報。自1867年，港英政府帳目由當地政府負責審計，但係喺某尐情況下，仍要交由倫敦嘅**主計審計長**（**Comptroller and Auditor General**）審計。

1910年5月，**香港核數署**正式成立。1947年，香港核數署署長嘅職銜改名做**總監**，而代表佢出掌屬土核數署嘅主管嘅職銜就改名做**核數署署長**。

隨住英國殖民地政策轉變，1971年年底廢除咗總監一職，設喺倫敦嘅中央核數機構都摺咗。有關方面決定屬土嘅審計工作應該由當地嘅**核數署**主管（即**核數署署長**）負責，並要求各屬土制定法例，落實呢項決定。

香港嘅《核數條例》喺1971年12月制定，具體界定核數署署長嘅委任、任期、職責同埋權力，並就政府帳目嘅審計同報告訂定條文。根據嗰條條例，核數署署長係政府帳目嘅外部審計師，有好大權力，可以查政府部門嘅記錄，又可以要求任何公職人員作出解釋，同埋提供佢認為執行職務所需的資料。喺根據嗰條條例執行職責同埋行使權力時，核數署署長唔使聽任何人或者機構嘅指令或者受佢哋控制。

1978年，嗰陣時嘅立法局成立政府帳目委員會，負責審計報告等事宜。1986年，立法局同核數署制定衡工量值嘅審計準則，正式處理部門嘅效率問題。

香港主權移交，《香港基本法》第58條訂明，香港特別行政區設立**審計署**，獨立運作，對香港特別行政區行政長官負責，而審計署署長重成為咗香港特別行政區政府嘅主要官員之一，要由中華人民共和國國務院任命。核數署於是改名做**審計署**，阿頭係**審計署署長**。

## 署長
審計署署長係香港公職人員，根據《香港法例》第122章《核數條例》執行職務時，唔使聽任何人或者機構嘅指令。署長由行政長官提名，國務院委任（根據《核數條例》第3條http://www.legislation.gov.hk/BLIS_IND.nsf/6033a8cc1f220686482564840019d2f2/f78b86139aad47518825648c00038b04?OpenDocument，主權移交前由香港總督委任）。

而家審計署署長每年向立法會主席呈交三份報告書，一份根據《核數條例》第12條嘅規定，每年要呈交一份政府帳目；同埋兩份關乎衡工量值式審計結果。審計署署長報告書會由政府帳目委員會按照《核數條例》第12條同埋《立法會議事規則》第2501章第72條嘅規定，進行審議。

* GovHK 香港政府一站通：審計署署長  孫德基, BBS, JP
* 審計署署長的任務
* 審計署署長報告書

## 歷任首長
審計署成立咗百幾年，首長個名轉過好幾次。

;核數總長
* 謝利（1844—1846年）
* 凱恩（1846—1854年）
* 默瑟（1854—1858年）
* 倫尼（1858年—1870年）
* 奧斯汀（1870—1879年）
* 馬什（1879—1887年）
* 斯圖爾特（1887—1890年）

;核數長
* 尼科爾（1890—1904年）
* 費利普斯（1904—1930年）
* 科利森（1930—1938年）
* 波拉德（1938—1948年）

;核數署署長
* 鄭凌志（1948—1955年）
* 卡特（1955—1959年）
* 庫珀（1959—1965年）
* 白列鼎（1965—1970年）
* 華爾雅（1970—1975年）
* 黎義孚（1975—1982年）
* 司徒勤（1982—1988年）
* 韓智（1988—1992年）
* 鄭寧（1992—1995年）
* 陳彥達（1995—1997年） 

;審計署署長
* 陳彥達（1997—2003年）
* 鄧國斌（2003—2012年）
* 孫德基（2012─2018年）
* 朱乃璋（2018—）

## 出面網頁
* Audit Commission | 香港審計署
* 《香港法例》第122章《核數條例》
審計署 (澳門)

**審計署**（）係澳門特別行政區嘅部門，審計長向澳門特別行政區行政長官負責，所有完成嘅審計報告要呈交行政長官，由行政長官監督審計署嘅工作。前身係回歸之前嘅審計法院。

審計署現任審計長係何永安，助理審計長係高展鵬。

## 職能
* 審核特區政府嘅總帳目
* 監督政府部門嘅執行預算嘅情況

## 歷任審計長
* 蔡美莉（1999年12月20號—2009年12月19號）
* 何永安（2009年12月20號—）

## 拎
* 澳門特別行政區政府審計署

類:澳門政府部門
中國稀土

**中國稀土控股有限公司**（）喺1987年成立，之後响1999年喺香港證券交易所掛牌上市。中國稀土原本係叫做**宜興新威控股有限公司**，由蔣泉龍响中國江蘇省宜興市創立，蔣亦都係依家嘅主席。公司嘅主要業務係生產稀土產品同多種行業都會用嘅耐火材料。

中國稀土响2005年收購咗海城市蘇海鎂礦有限公司、及响2008年收購江華瑤族自治縣興華稀土新材料有限公司同和平縣東冶稀土新材料有限公司。

响2016年中國稀土嘅資產淨值有26.5億港元，出售稀土氧化物1,950噸、熒光材料430噸、一般耐火材料及高溫陶瓷產品26,000噸以及鎂砂67,000噸。

## 出面網頁
*中國稀土控股有限公司官方網站
深圳速度

**深圳速度**係中國大陸形容建設速度好快嘅一個詞。呢個詞出自1982年11月到1985年12月嘅37個月期間，中國建築第三工程局有限公司喺承建深圳國際貿易中心大廈（簡稱國貿大廈）嗰陣時，創咗三日起一層樓嘅速度，喺當時嘅中國係絕無僅有嘅。國貿大廈起好之後，係當時深圳最高嘅樓，成為咗深圳嘅地標，而且周圍都因為國貿而畀人叫做「國貿商圈」。當時深圳嘅建設正喺度如火如荼咁快速進行緊，國貿嘅建設過程經過報導之後，成為深圳城市建設嘅一個典型畀人猛咁宣傳。所以「深圳速度」、「三天一層樓」係當時媒體提起深圳嗰陣時成日會用到嘅詞。

不過，起深圳國貿大廈雖然以快而出晒名，但係就唔係起所有樓都可以學到嘅，喺某尐地方就算係加長每日嘅工時都唔可能做到。其中有尐條件係自然因素，所以其他地方係未必做得到嘅。譬如話，深圳因為氣候嘅原因，石屎嘅凝固期短過中國大陸好多城市好多，而且喺施工嗰陣時加咗加速凝固嘅凝固劑，所以倒咗石屎之後可以快尐凝固，然後就起上面嗰層。另外，起緊嗰陣時重用咗幾層嘅樓板模板，唔使等下面一層搞掂晒先至攞走模板起上面嗰層，噉樣可以慳返唔少時間。
曾雅鈴

**曾雅鈴**（）係臺灣女藝人、模特兒，藝名**舒舒**。2009年3月因為代言線上遊戲《預言online》所以紅咗。

## 料
* 出生地：雲林縣
* 身高：161厘米
* 體重：45千克
* 血型：O型
* 星座：雙魚座
* 三圍：32Ｅ2333

## 拎
* 曾雅鈴嘅Blog
* 曾雅鈴嘅Facebook
審計署

**審計署**係政府審核帳目嘅部門，可以指：
* 中華人民共和國審計署
* 審計署 (香港)
* 審計署 (澳門)
金屬鹵化物燈

**金屬鹵化物燈**，簡稱**金鹵燈**，係行交流電，汞同稀有金屬鹵化物混合蒸氣產生電弧放電發光嘅電燈。而家有人用嚟做照明，佢發光效率高、使用壽命長，係一種近似日光嘅光源，好多用嚮體育場館、展覽中心、商場、工廠、街道廣場、車站、碼頭咁室內照明用。

## 安全問題
金鹵燈由於發出強光，帶好強紫外光，好傷皮膚同眼。
城市管理行政執法局

**城市管理行政執法局**（，或者叫「城市管理綜合行政執法局」，簡稱**城管**）係中華人民共和國城市管理入便負責綜合行政執法嘅部門，前身係「城管辦」等屬中華人民共和國國家事業單位。後來，城管部門慢慢納入各地方嘅行政編制，成為行政機構「城管局」，以自己嘅名義行使職權。 

## 職能
城管執法係城市管理嘅重要組成部分，包括對市容、環境衛生、城市規劃管理（無證違法建設處罰）、道路交通秩序（違法佔路處罰）、工商行政管理（無照經營處罰）、市政管理、公用事業管理、城市節水管理、停車管理、園林綠化管理、環境保護管理、施工現場管理（包括拆遷工地管理）、城市河湖管理、黑車、黑導遊等城市管理嘅各方面進行綜合行政執法。

城管執法嘅主要職責係：

# 貫徹實施國家同本市有關城市管理方面嘅法律、法規及規章，治理同維護城市管理秩序。 
# 組織起草本市有關城市管理綜合行政執法方面嘅地方性法規、規章草案，研究提出完善本市城市管理綜合行政執法體制嘅意見同措施。 
# 負責本市城管監察行政執法嘅指導、統籌協調同組織調度工作。 
# 負責本市城管監察行政執法隊伍嘅監督同考核工作。 
# 負責本市市政設施、城市公用、城市節水同停車場管理中嘅專業性行政執法工作；負責城管監察隊伍行政執法中跨區域同領導交辦嘅重大案件嘅查處工作。 
# 負責本市城管監察行政執法系統嘅組織建設、作風建設、隊伍建設同埋廉政勤政建設工作。 
# 承辦市政府同市市政管委交辦嘅其它事項。 

雖然城管有權對違規當事人進行教育或者罰錢，對違規物品喺發出暫扣證明之後進行暫扣，當事人可以攞住暫扣證明去城管辦公室接受教育或罰款後，保證以後唔會再犯之後可以攞返被扣物品，但係理論上城管冇沒收物品嘅權力。
麥納瑪

**麥納瑪**（）係巴林首都同埋最大嘅城市，喺巴林島東北部，瀕臨波斯灣。人口約莫15萬，佔巴林總人口近四份之一。

## 氣候
受到波斯灣北方、伊朗境內嘅扎格羅斯山脈影響，巴林經常出現低層風。6至7月時，伊拉克同沙地阿拉伯產生嘅沙塵暴（當地叫做）由西北風吹揚至巴林，造成全國能見度降低。

巴林夏季好熱。夏季氣溫可能會上升至50°C（122°F）。巴林嘅降雨量好少，主要集中喺冬季，歷史紀錄全年累計最大雨量僅為71.8毫米。

## 參考
和電香港

**和電香港**（全名**和記電訊香港控股有限公司**，）係長和系入面一間從事香港同澳門流動電訊業務嘅公司。和記電訊國際喺2009年宣佈分拆旗下香港及澳門業務上市，5月8號以介紹方式喺香港聯合交易所主板上巿。

和記電訊香港喺2017年出售和記環球電訊100%股權，專注發展流動通訊業務。

## 出面網頁
* hthkh.com - 和記電訊香港控股有限公司
1934年比哈爾邦地震

**1934年尼泊爾－比哈爾大地震**係印度同尼泊爾有史以來最嚴重嘅地震之一，呢一場8.4級嘅地震發生喺1934年1月15號約莫下晝2點13分（印度標準時間），造成比哈爾邦北部同埋尼泊爾大規模破壞，蒙吉爾縣（印地語：मुंगेर）、穆扎法爾布爾縣（印地語：मुज़फ़्फ़रपुर；烏爾都語：مُظفٌر پور ）同埋加德滿都被完全摧毀。超過3萬人响地震中死亡。震央係喺尼泊爾嘅東部距離加德滿都大約240公里、珠穆朗瑪峰南面幾十公里。 

## 參考

## 睇埋
*A report on the Bihar earthquake (William Bailie Brett) 
*http://cires.colorado.edu/~bilham/HimFatalities.html 
*http://asc-india.org/maps/intensity/1934-nepal.htm (Archived 2009-07-21) 

類:20世紀地震

類:尼泊爾史
糖果合唱團

**糖果合唱團**（**Candies**）係個日本女性偶像合唱團，喺1970年代好活躍。個合唱團係由東京音樂學院三個少女—伊藤蘭、田中好子同藤村美樹組成，伊藤蘭係主音歌手。糖果合唱團喺1977年7月話要解散，伊藤蘭代表佢哋話想過平凡女性啲生活。

## 出面網頁
* 70's Candies -- 糖果合唱團
* 風的網站
* 日本影后田中好子乳癌突病逝，《蘋果日報》 2011年4月22日
阿古路

**阿古路**（Sergio Leonel "Kun" Agüero del Castillo，）係前阿根廷足球員，踢前鋒。佢前任外父係阿根廷足球員馬勒當拿。

佢2003年喺阿根廷嘅獨立隊出道，2006年轉投西班牙馬德里體育會，2011年轉投英倫曼城，喺曼城十年期間，曾經贏得多項球會錦標。

2021年阿古路免費轉投西班牙巴塞隆拿，但佢踢咗五場之後，就因為心律不正而缺陣。12月15號宣佈掛靴。

喺2008年夏季奧林匹克運動會嘅男子足球比賽當中，佢同美斯、迪馬利亞、列基美、馬斯查蘭奴做咗阿根廷成功衛冕奧運男子足球金牌嘅功臣。2021年美洲國家盃係佢贏到嘅唯一一個國際賽錦標。

## 出面網頁

* 
* 
* 
*
拿索斯

**拿索斯**（**Graeme Pierre Le Saux**，）係一個退咗休嘅英倫足球員，球員年代踢過英格蘭超級足球聯賽嘅車路士、布力般流浪、修咸頓等隊。
馬些路

**馬些路**（；；）可以係：

## 人名
;Marcelo
* 馬些路達施華祖利亞：簡稱**馬些路**，巴西足球員
* 馬些路沙拉高沙：巴西足球員
* 馬些路卡沙羅：巴西動畫片作家
* 馬些路祖些達施華：巴西足球員。
* 馬些路奧古斯圖馬西亞斯達施華：巴西足球員，2016南美空難死者。
* ：簡稱**馬些路**，巴西足球員，效力過亞美尼亞國家隊。
* 馬些路拉莫斯：巴西足球員。
* 馬些路里奧斯：智利網球員，1998年3月30號攞過網壇世界第一。
* 馬些路列比路迪蘇薩：葡萄牙政治人，2016年3月做咗總統。
;Marcellus
* 馬些路高美斯：美國印第安曲棍球手。
* 馬些路忠斯：美國南北戰爭戰士。

## 地名
* 馬賽：法國南部港口城市
* 馬些路 (紐約)：美國紐約嘅地名。
*: 馬些路村：美國紐約嘅村
*: 馬些路中學：美國紐約嘅中學。
* 馬些路 (華盛頓)：美國華盛頓嘅地名。
* 馬些路 (密歇根州)：美國密歇根州嘅地名。
## 其它
* 馬些路報：美國密歇根州嘅報紙。
* 馬些路天駑：意大利男裝品牌。
巴塞爾

**巴塞爾**（，，意大利話：，粵音**巴素**）係瑞士第三大城市（僅次於蘇黎世同日內瓦），係巴塞爾城市州嘅首府，坐落喺瑞士西北部，好近鄰國法國同德國。萊茵河由東到北穿過呢個城市，將巴塞爾一分為二，地方大尐嗰份喺西岸，叫大巴塞爾區，東岸就叫小巴塞爾區。

## 料
*面積：22.75平方公里
*人口：171,513（2017年底）


Basel-22-Rheinbruecke-2006-gje.jpg
Basel-Badischer Bahnhof-04-gje.jpg
Basel-Badischer Bahnhof-08-gje.jpg
Basel-Muenster-08-gje.jpg
Basel-Muenster-Galluspforte-04-gje.jpg
Basel-Muenster-Innenraum-10-gje.jpg
Basel-Rathaus-10-gje.jpg
Basel-Rathaus-24-Atrium-gje.jpg


## 拎
* Basel
谷丙轉氨酶

**谷丙轉氨酶**係一個轉氨酶。存在喺血漿同埋好多身體組織入便，經常同肝臟拉上關係。 

## 臨床意義
谷丙轉氨酶係臨床做肝功能測試嘅一個標準，去確定肝臟健唔健康。佢都會畀人叫做「血清谷氨酸丙酮酸轉氨酶」（serum glutamate pyruvate transaminase，簡叫SGPT）或者「丙氨酸轉氨酶」（alanine aminotransferase，簡稱ALAT）。診斷上，基本上都係用「單位每升」（U/L）做單位去測量。

類:酵素
屁

**屁**，卽**胃腸氣**，指動物肛門排出嘅氣體。以人嘅屁為例，成份包括氮氣、氫氣、氧氣、甲烷、二氧化碳同埋有臭雞蛋味嘅硫化氫等等。人放出來，叫**放屁**，伴隨屁聲同臭氣。

## 睇埋
* 屁眼
香港上市銀行一覽

**香港上市銀行**係指喺香港交易所或者佢嘅前身公開買賣股份嘅銀行。

## 香港上市銀行
# **[[滙豐控股]]**（）
# **[[恒生銀行]]**（）
# **[[東亞銀行]]**（）
# **[[錦州銀行]]**（）
# **[[大新金融]]**（）
# **[[大眾金融控股]]**（）
# **[[中國建設銀行]]**（）
# **[[中信銀行]]**（）
# **[[創興銀行]]**（）
# **[[中原銀行]]**（）
# **[[中國農業銀行]]**（）
# **[[中國工商銀行]]**（）
# **[[廣州農商銀行]]**（）
# **[[天津銀行]]**（）
# **[[郵儲銀行]]**（）
# **[[重慶銀行]]**（）
# **[[中國民生銀行]]**（）
# **[[浙商銀行]]**（）
# **[[盛京銀行]]**（）
# **[[甘肅銀行]]**（）
# **[[大新銀行|大新銀行集團]]**（）
# **[[中銀香港 (控股)|中銀香港]]**（）
# **[[渣打銀行|渣打集團]]**（）
# **[[交通銀行]]**（）
# **[[重慶農村商業銀行]]**（）
# **[[徽商銀行]]**（）
# **[[青島銀行]]**（）
# **[[招商銀行]]**（）
# **[[中國銀行]]**（）
# **[[九臺農商銀行]]**（）
# **[[哈爾濱銀行]]**（）
# **[[鄭州銀行]]**（）
# **[[中國光大銀行]]**（）

## 香港前上市銀行
* **[[香港上海滙豐銀行|滙豐銀行]]**（）
:近況：集團重組，滙豐控股取代上市地位
* **[[永隆銀行]]**（）
:近況：畀中資嘅招商銀行收購同私有化，撤銷上市之後再改咗名做招商永隆銀行
* **[[嘉華銀行]]**→**[[中信嘉華銀行]]**→**[[中信國際金融]]**（）
:近況：畀中資嘅中國中信集團私有化，撤銷上市之後再改咗名做中信銀行國際
* **[[道亨銀行]]**（）
:近況：畀星架坡嘅星展銀行收購同私有化，重組成星展銀行 (香港)
* **永亨銀號**→**[[永亨銀行]]**（）
:近況：畀星架坡嘅華僑銀行收購同私有化，再改咗名做華僑永亨銀行
* **[[友聯銀行]]**→**[[工銀亞洲]]**（）
:近況：畀中資嘅中國工商銀行私有化
* **[[港基國際銀行]]**→**[[富邦銀行 (香港)]]**（）
:近況：畀臺資嘅富邦金控私有化
* **[[華人銀行 (香港)|華人銀行]]**（）
:近況：賣咗銀行業務之後改名做香港華人有限公司，繼續喺香港交易所掛牌
* **[[第一太平銀行]]**（）
:近況：畀東亞銀行收購、私有化同合併
* **[[廣安銀行]]**（）
:近況：畀星展銀行收購同私有化，撤銷上市之後再改咗名做DBS廣安銀行，最後重組成星展銀行 (香港)
* **[[海外信託銀行]]**
:近況：畀道亨銀行收購，輾轉重組成星展銀行 (香港)

銀行
伯恩

**伯恩**（伯爾尼德文：**Bärn**、、、意大利話：、羅曼什語：）喺瑞士西半部領土嘅中央偏北，係國內第四大城市，伯恩州首府，亦係該國首都。佢嘅舊城區係聯合國教科文組織核定嘅世界文化遺產。

## 史
伯恩喺1191年建城，到而家已經有800幾年歷史。初初起伯恩嗰陣時，統治者Berthodv公爵忽發奇想，決定出城去打獵，用捉到嘅第一隻野獸做城名。結果佢首先打到一隻熊，從此伯恩嘅州徽、市徽都係以熊做圖案，伯恩到而家都重畀人叫做「熊之城」。

1353年，伯恩成為聯邦瑞士第八個州；1848年11月28號開始根據新聯邦憲法做咗瑞士嘅首都。

## 地理

伯恩喺瑞士高原中央山地，萊茵河支流阿勒河穿過伯恩。伯恩面積51.60平方公里，城市面積嘅30%係樹林或者公園。2005年8月底人口127,217。

伯恩氣候溫和濕潤，冬暖夏涼。

## 交通
因為市民反對噪音，重有因為地勢等原因，伯恩冇大型機場，淨係有一個細機場，設有通去西歐主要城市嘅航線。伯恩有通去全國各地嘅高速公路，亦係全國鐵路樞紐之一。

## 經濟
第二次世界大戰之後，伯恩嘅機械、儀錶、電器、製藥、紡織、食品、建築同埋印刷工業都有發展，但係都係一尐中小企業，喺瑞士經濟入便佔唔到尐乜嘢重要地位。伯恩主要係銀行業中心，同時都係一個旅遊城市。

## 教育
伯恩市內有古老學府之一嘅伯恩大學，喺1834年起，以研究宇宙射線著稱。

## 國際地位
伯恩係萬國郵政聯盟（Universal Postal Union, UPU）總部、國際鐵路運輸總局同埋國際版權聯盟嘅所在地。

## 拎
* 伯恩市
* 伯恩州
八行五保

**八行五保**係指喺香港交易所上市嘅十三隻中資銀行同保險股票。

「八行」包括：
* **[[中國工商銀行]]**（，）
* **[[中國銀行]]**（，）
* **[[中國建設銀行]]**（，）
* **[[交通銀行]]**（，）
* **[[招商銀行]]**（，）
* **[[中信銀行]]**（，），2007年4月加入
* **[[民生銀行]]**（，），2009年12月加入
* **[[中國農業銀行]]**（，），2010年加入

「五保」包括：
* **[[中國人壽]]**（，）
* **[[中國平安保險]]**（，）
* **[[中國財險]]**（）
* **[[中國太平保險]]**（）
* **[[中國太平洋保險]]**（，），2009年12月加入
寶礦力水特

**寶礦力水特**（，**Pocari Sweat**，以前繙做「**寶礦力**」），係一種流行喺日本嘅運動嘢飲，由日本大塚製藥研發。寶礦力水特同人體體液相近，可以好快補充人體嘅水份同電解質，通常喺運動之後飲，嚟補充隨住汗水流失嘅水份同電解質。除咗原產地日本之外，喺中國大陸、香港、臺灣、大韓民國、泰國、印尼同阿剌伯聯合酋長國都有代理發售。寶礦力水特味道近似稀釋咗嘅西柚汁。


File:POCARI_SWEAT_ion_water.jpg|「ION WATER」低卡路里版寶礦力水特
File:Ve Wong Pocari handwork shop sign 20170624.jpg|寶礦力水得（當時叫寶礦力）第一代台灣總代理味王經銷店嘅手繪招牌
File:HK_Sunday_night_West_Kln_Promenade_維他_Vita_Soft_Drink_Vending_Machine_茶字典_01.JPG|香港一個售賣罐裝寶礦力水特嘅汽水機
File:Hanyang_University_032.JPG|南韓漢陽大學嘅一個汽水機
File:POCARI SWEAT 500ml PET in mainland China 20100317.jpg|中國版樽裝寶礦力水特（500ml裝）


## 廣告代言人
### 香港區
*寶礦力水特：COLLAR（同時主唱廣告歌《Gotta Go!》）
*寶礦力Ion Water：吳海昕

## 睇埋
* 水動樂

## 參考

## 出面網頁

* PocariSweat 寶礦力水特香港網站 
* POCARI 寶礦力水特臺灣網站
美祿

**美祿**係一種由雀巢公司出產嘅奶類嘢飲，有朱古力同麥芽成份。佢有喺紐西蘭、印度、南非、日本、馬來西亞、加納、牙買加、馬來西亞等國生產。

美祿個名取名自古希臘時代運動健將嘅名。

美祿以前喺香港嘅茶餐廳中好常見，近年已經畀差唔多味道嘅阿華田同朱古力取代。就算餐牌話有，十間有九間其實都係阿華田嚟。

## 睇埋
*美祿恐龍

## 拎
* 雀巢 > 品牌與產品 > 即沖飲品
ABC

**ABC**可以指：

## 公司
* ABC佳訊（**ABC** Communications (Holdings) Ltd，港交所：30）
* 中國農業銀行（**A**gricultural **B**ank of **C**hina，港交所：1288）
* 美國廣播公司（**A**merican **B**roadcasting **C**ompany）
* 澳洲廣播公司（**A**ustralian **B**roadcasting **C**orporation）

## 地理
* ABC群島

## 專輯
*ABC (歐陽靖專輯)

## 電算
*ABC (程式語言)‎

## 其他
* 美國出世嘅唐人（**A**merican-**B**orn **C**hinese）
雞 (搞清楚)

**雞**（或者寫成**鷄**）可以指：

* 雞，雀嘅一種、家禽嘅一種
* 妓
* 雞 (發聲器)
才庫媒體集團

**才庫媒體集團有限公司**（**Recruit Holdings Ltd.**，）係間傳媒同印刷公司，香港交易所上市，業務包括招聘雜誌、航機雜誌廣告、印刷同埋投資貿易。主席係劉竹堅。

## 公司史
* 1992年成立
* 1996年11月開辦Recruitonline.com
* 2000年7月以每股0.28港元發行2.25億股喺創業板招股上市（港交所前編號：8073）
* 2000年12月改網址做recruit.com.hk 
* 2003年1月由「熊貓－Recruit有限公司」改做家下個名
* 2007年7月轉咗去主板上市

## 旗下業務
* 匯星印刷集團（）1010printing.com
* Recruit雜誌 — 1992年7月創刊
* 1010job
* Recruit.com.hk

## 拎
* Recruit.com.hk
橡筋

**橡筋**係一種用橡膠同乳膠造成嘅圈，一般用嚟綁埋啲嘢一齊。1845年3月17號由Stephen Perry發明。
廣東話俗語字典

**廣東話俗語字典**（**A Dictionary of Cantonese Slang: The Language of Hong Kong Movies, Street Gangs and City Life**，ISBN 0-8248-2890-9）係本字書，作者係 Christopher Hutton 同 Kingsley Bolton，新加坡國立大學出版。

## 出面網頁
*http://www.nus.edu.sg/sup/0-8248-2890-9.html
*http://blog.age.com.hk/archives/279
*Dictionary of Cantonese Slang-香港廣東話俗語字典
仰光

**仰光**係緬甸最大城市、舊首都，又係仰光省首府。面積598.75平方公里，人口約莫500萬（2000年統計）。

## 氣候
仰光屬熱帶季風氣候，比較炎熱潮濕。

## 參考

## 拎
* www.yangoncity.com.mm
文盲

**文盲**（或者叫**唔識字**），即係唔識讀寫嘅人；如果識字少，唔識正常讀寫啲字嘅人就叫做**半文盲**。

## 定義
按聯合國嘅定義，文盲包括三類人：

* 唔識讀寫嘅人，即係傳統意義嗰種文盲；
* 識別唔到現代社會符號嘅人；
* 唔識用電腦進行學習、交流同埋管理嘅人。

後便兩類又被叫做「功能性文盲」。

## 睇埋
* 識字率
* 特徵文字
* 國際掃盲日
香港聖公會明華神學院

**香港聖公會明華神學院**（）由聖公會港澳教區嘅前任主教何明華會督響1947年設立，前身係**聖公會明華學院**，為當時港澳教區嘅平信徒提供培育課程。1996年，香港聖公會教省準備成立，明華學院為配合訓練教省嘅聖職人員，變成今日嘅明華神學院，栽培牧者同平信徒。神學院響中環己連拿利學員可入住香港大學聖公會聖約翰學院或廣傑樓宿舍。

學院提供神學學士課程，修讀科目包括聖經研究、教會歷史、基督教教義、基督教倫理、牧養神學、同哲學等。學院亦提供其他學習機會好似各類唔同嘅課程。

## 歷史
「明華學院」由當時英國維多利亞教區嘅何明華主教喺1947年成立。係第一間培育中國平信徒嘅學院，特別關顧弱勢社群教育工作。1996年，學院改名做「聖公會明華神學院」， 受命於香港聖公會，致力培訓喺教會全職事奉嘅聖品人。呢項工作一直持續到今日，成為教省神職人員同信徒培訓中心。

由1947年開始，學院嘅工作獲得廣泛嘅認同。神學院鼓勵信徒積極參與教會生活；開辦高質素嘅神學課程，畀信徒從中探索，深入了解佢哋嘅信仰。

## 現況
*現任院長：鄺保羅榮休大主教

## 出面網頁
* 聖公會明華神學院
薩格勒布

**薩格勒布**（）係克羅地亞首都,1094年建城，2021年人口大約77萬。

## 料
薩格勒布面積641.29平方公里。2001年官方公佈人口係779,145，九成以上居民係克羅地亞裔人。

## 拎
* Zagreb.hr 

## 文獻
林穎嫺

**林穎嫺**（，）係1987年香港小姐競選季軍得主。原籍廣東三水，喺香港出世同長大，喺九龍城新法書院畢業。參選香港小姐之前，已經喺新藝城做合約演員，曾經係第二代開心少女組成員。1990年去咗美國南加州大學進修，今下已經移民美國，已婚。

## 出面網頁

類:南加州大學舊生
類:新法書院舊生
類:祖籍三水
趙學而

**趙學而**（**Bondy Chiu**，原名**趙慧燕**，）係香港女歌手同演員。

1988年，趙學而參加咗由華星唱片搞嘅，喺半準決賽畀人淘汰咗。1989年參加無綫電視嘅藝員訓練班，之後做咗無綫電視旗下藝員，主持過「」、「婦女新姿」同「都市閒情」等等節目，增加咗知名度。後來又去咗做歌手唱歌。

2001年，趙學而因為音樂上嘅理念同唱片公司要求嘅唔同，同唱片公司解咗約。離開咗樂壇之後，佢重返無綫電視同林曉峰主持《勁歌金曲》，之後接拍咗《勇往直前》一劇，做反派角色，演技受到肯定。後來又接拍咗電視喜劇《皆大歡喜》做「二少奶」林玉露，人氣穩定。2006年，趙學而拍完《皆大歡喜》之後，就好少喺電視上露面，直到2015年香港電視網絡劇集《第二人生》復出，而2016年佢都幫viuTV演出過《綠豆》、《三一如三》呢啲劇集。

2011年4月，趙學而喺佢微博宣佈年底同圈外男朋友結婚。

## 演出

### 電視劇（[[無綫電視]]）
*1995年：《O記實錄》飾演 王明慧（Bonnie）
*1996年：《O記實錄II》飾演 王明慧（Bonnie）
*1997年：《天龍八部》 飾演 木婉清

### 電視劇（[[香港電視網絡]]）
*2015年：《第二人生》 飾演 朱敏儀

### 電視劇（[[viuTV]]）
*2016年：《綠豆》 飾演 Jenny
*2016年：《三一如三》 飾演 「Vincent Cafe」客人（第1集）
*2017年：《前度》 飾演 吳太 （第4集）
*2019年：《娛樂風雲》 飾演 律師JK（第93、94集）

### 電視節目（[[ViuTV]]）
*2021年：《中女唔易做》演出
*2022年：《爆谷一周》第16集嘉賓

## 參考

## 拎
* 趙學而網誌
馮志豐

**馮志豐**（，）係香港商業電台節目主持人、監製同埋廣播劇幕後班底成員，1980年代曾經係無綫電視童星，喺香港浸會大學傳理學院畢業，已婚。

## 出面網頁
* 馮志豐｜DJ主持｜商業電台881903.com
朱鐵和

**朱鐵和**（）係香港男演員，最叻演武俠劇反派。喺麗的電視同無綫電視都拍過電視劇。今下移民咗去美國波士頓。

## 經典演出
* 1993年電影《唐伯虎點秋香》同周星馳唱「燒雞翼」歌
* 1994年電視劇《射鵰英雄傳》做「西毒」歐陽峰

## 出面網頁
* 
* 
*
叉燒煎蛋飯

**叉燒煎蛋飯**係香港常見嘅碟頭飯，將一碟叉燒飯加一隻煎太陽蛋，好多香港茶餐廳、燒臘檔同酒樓都有得賣。呢隻飯因為香港電影《食神》，所以又叫做「**黯然銷魂飯**」。

## 流行文化
「黯然銷魂飯」係香港電影《食神》入便嘅菜式名，係主角周星馳喺食神最終大賽做嘅後備出賽菜式。

「黯然銷魂」呢個詞出自南北朝人江淹嘅《別賦》：「黯然銷魂者，唯別而已矣！」金庸《神鵰俠侶》楊過所創嘅「黯然銷魂掌」，就係借用其意。楊過當年同小龍女喺絕情谷斷崖失散之後，一個人去到東海苦練武功，排解喪妻之痛。同周星馳喺《食神》喺少林寺山腳痛失女主角莫文蔚嘅情境有異曲同工之妙。

黯然銷魂飯其實係叉燒飯，加埋煎雞蛋、洋蔥同埋青菜。

「黯然銷魂飯」原本只係周星馳喺電影入便嘅戲稱，由於《食神》大收，香港一啲茶餐廳開始用「黯然銷魂飯」呢個名嚟稱呼叉燒煎蛋飯。呢個名後來傳到中國大陸同臺灣，演變到甚至有中學飯堂推出呢個飯嚟做招徠。

## 攷
林穎彤

**林穎彤**（，），本名**林頴彤**，係香港藝人，舊時做過香港童星、模特兒、演員、節目主持同埋平面歌手，曾經係無綫電視部頭合約女藝員。

## 簡歷

林穎彤嚟自單親家庭，寫信去電視台玩兒童節目，畀人發掘成為童星，喺亞洲電視電視劇《萬家燈火》入便演出。之後又推出咗兒歌唱片。

2006年，佢參加《Yes!》雜誌嘅校花校草選舉，攞到甜美校花獎同埋才藝大獎。

2007年，佢拍咗香港有線電視劇集《補習天后》。

2009年，經朋友介紹簽約成為模特兒。同年參加無綫電視同香港商業電台一齊搞嘅比賽節目《十人巷》，成為蛋白組成員「𡃁模Bella」，最後重贏咗比賽而加入無綫電視成為旗下藝員。

2016年，佢演出《城寨英雄》內悲慘孖辮妹角色「李懷鑫」，人氣上升。

2024年11月，佢約滿離開無綫電視。

## 演出

### 電視劇（無綫電視）

### 電視劇（HOY TV）
*2025年：《我家有囍事》 飾 金喜善

### 電視節目（HOY TV）
*2025年：《好好生活》主持

### 電視節目（無綫電視）
*2017年：《最緊要好好玩》演出
*2017年：《#後生仔平安夜傾吓偈》嘉賓
*2019年：《Ben Sir睇樓團》（第二輯）主持
*2019年：《娛樂大家》娛樂家族成員
*2019年：《Ben Sir睇樓團》（第三輯）主持
*2019年：《娛樂大家》（第二輯）娛樂家族成員
*2020年：《娛樂大家10點半》娛樂家族成員
*2021年：《港產旅行團》主持

### 電視電影（無綫電視）
*2018年：《網戰》 飾 Florence

## 參考資料

## 出面網頁
* 
* 
* 
* 
* 
* 
* 林穎彤 Bella 個人論壇

穎彤
林子善

**林子善**（）係香港男演員。16歲時參與電影《喜劇之王》，扮黑社會洪爺一角而畀人識。2005年加入無綫電視，參演過《奸人堅》、《學警狙擊》、《鐵馬尋橋》、《怒火街頭》等電視劇，而家係無綫電視基本合約藝員。雖然佢話自己唔太識唱歌，但係2019年8月佢喺《流行經典50年》唱咗郭富城嘅經典歌《愛的呼喚》，把聲好似郭富城。

佢喺2017年同董佩欣（Kary）結婚，2019年12月生咗個囡。

## 演出作品
### 電視劇（[[無綫電視]]）

### 電視劇（[[亞洲電視]]）

### 電視劇（[[香港電台電視部]]）

### 網絡劇（中國大陸）

### 綜藝節目（[[無綫電視]]）

### 綜藝節目（[[港台電視31、31A]]）

### 電影

### 電台節目
* 2012 - ？年：DBC數碼大聲台《DJ ON AIR 陪你打爆機》 主持 

### 廣告
* 合味道杯麵 https://www.youtube.com/watch?v=NG9zZTQaTs4

## 參考

## 拎

* 林子善官方網站 
* 
* 
* 
* 
* 
* 
* 
* 
* 
* 
*
宋熙年

**宋熙年**（，）係香港女藝人，2007年國際中華小姐競選冠軍。

宋熙年係澳洲唐人，喺廣州出世，籍貫廣東鶴山，2006年參選悉尼華裔小姐競選攞咗冠軍，之後參選第二年嘅國際中華小姐競選又攞埋冠軍。2007年4月加入無綫電視做藝員，至2019年7月離巢，改做YouTuber，搞咗個channel叫《sarah & jason》。

## 演出

### 電視節目（[[香港開電視]]）
*2022年：《一線搜查》主持

## 參考

## 出面網頁
*
*
*
*
咸陽

**咸陽**（）係陝西一個城市，喺關中平原中部，離西安25公里，渭河（黃河最大支流）流經市區。咸陽轄區面積10,196平方公里；總人口504萬。現任市委副書記兼市長姜鋒。

## 史
咸陽有超過2,300年嘅建城史，係中國史上第一個封建王朝—秦朝嘅首都。前350年，秦孝公由櫟陽遷都咸陽。秦始皇滅六國統一天下，喺咸陽仿建六國宮殿，令咸陽成為規模好大嘅帝都。

## 經濟
咸陽係陝西工業中心之一，以紡織、電子為中心，重有電力、建材、橡膠、機械等工業。

## 拎
* 中國咸陽-中國咸陽
馮德倫

**馮德倫**（原名**馮進財**，，）係香港男演員、導演同歌手，美國籍，阿媽係六十年代當紅女星石燕，而家老婆喺台灣當紅演員舒淇（原名林立慧）。

## 感情
* 同前任女朋友莫文蔚交往九年，2008年初話「因了解而分開」
* 2008年6月同徐若瑄散步，暗交一年嘅戀情曝光
* 2008年10月因八方解碼而識咗周韋彤，後因兩人互有好感而交往

## 出面網頁
* 
* 
*
秋田犬

**秋田犬**係日本嘅國狗。秋田犬嘅體態均勻，背脊挺直，心口同腰部肌肉結實，粗大厚實嘅尾巴會喺背脊上便捲一兩圈。佢尐腳趾之間有蹼，所以幾叻游水。因為佢尐皮毛有天然嘅防水能力，所以如果沖太多涼會影響防水能力。

秋田犬嘅個性好勇敢、深情、忠心同聰明。但係要注意因為佢哋地域意識極強，會同其他狗仔打交。養秋田犬要好大地方，而且佢哋運動量都好高。
聖公會聖基道兒童院

**聖公會聖基道兒童院**（）響1935年由聖公會港澳教區何明華會督創辦，最初主要係收留當時社會上戰亂嘅孤兒，現時已發展為多元化兒童服務機構，係香港擁有最多兒童之家服務名額嘅非政府機構。總辦事處設喺北角香港青年協會大廈。

## 史

聖基道兒童院初名「大埔農化孤兒院」，院舍響新界大埔滘大埔道十三咪半，即「鹿茵山莊」現址，院內有學校，院童響課餘會開墾山邊梯田耕作，學習農畜同手工藝等技能。1954年改名「聖基道化院」，院務擴展到營辦全港多間細路服務嘅慈善機構。1994年結束「大埔聖基道兒童院」院務，喺沙田設立嬰兒部同埋響港、九、新界各區成立24個兒童之家，為來自破碎家庭嘅細路同青少年提供住宿照顧服務。

### 發展
聖公會響兒童院搬走後，向政府申請將院舍改做神職人員宿舍被拒，及後響1990年獲批准發展住宅物業，聖公會揀同長江實業合作發展。由於地皮由聖公會提供，補地價同建築費等由長實負擔，物業落成後長實預留三分之一嘅樓面畀聖公會。院舍地皮最終發展成為佔地超過196萬平方呎包括22幢獨立花園洋房、5幢高座住宅同5幢低座住宅嘅「鹿茵山莊」，響1998年落成賣出，以超過萬蚊呎價推售，一度引起市場震動。

稅務局認為聖公會響土地發展上獲得巨額利潤，徵收七年來合共1億8,000萬港元利得稅，聖公會以所得嘅鹿茵山莊單位安排退休神職人員入住，而所得資金全撥慈善用途，不服稅務上訴委員會裁決，上訴至高等法院。

## 服務
兒童之家同寄養服務嘅申請均須透過社會福利署中央轉介系統轉介，膳食同住宿免費，但小朋友嘅家人或監護人須支付入住小朋友嘅其他個人開支，如書簿費、零用錢等。

### 兒童之家
聖基道兒童院響香港共設有24間兒童之家，每個家舍服務8名細路。兒童之家專為4至18歲，因家庭問題需要暫時離家嘅細路同青少年，提供近似家庭模式嘅24小時住宿照顧服務。

;柴灣尤德夫人醫院高級職員宿舍
*真理兒童之家 
*公義兒童之家 
*平安兒童之家 
*救恩兒童之家 
*靈光兒童之家 
*信實兒童之家

;觀塘秀茂坪邨
*雅各兒童之家 
*安德烈兒童之家 
*彼德兒童之家

;葵涌安蔭邨
*約翰兒童之家 
*腓力兒童之家 
*湯馬兒童之家

;青衣長亨邨
*馬太兒童之家 
*西門兒童之家 
*達太兒童之家

;天水圍天瑞邨
*仁愛兒童之家 
*喜樂兒童之家 
*和平兒童之家

;天水圍天耀邨
*忠實兒童之家 
*溫柔兒童之家 
*節制兒童之家
*忍耐兒童之家 
*恩慈兒童之家 
*良善兒童之家

### 寄養服務
聖基道兒童院提供35個一般寄養服務名額，另有15個緊急寄養服務名額。寄養服務為細路配對合適嘅寄養家庭，畀細路可以喺安全穩定嘅環境內居住。

### 幼兒教育
聖基道兒童院響2006年初增設幼兒教育服務，為2-6歲細路提供學前教育同日託服務。現時開咗兩間幼兒院，每間幼兒園可容納一百名小朋友，服務名額合共二百位。

;幼兒院
* 聖公會聖基道幼兒園（葵涌）
* 聖公會聖基道幼兒園（灣仔）

### 兒童健康發展綜合服務
於2007年響灣仔運盛大廈開展「健苗軒」，提供細路全人健康嘅指導同訓練、細路健康評估同跟進服務，推行宣揚細路健康訊息嘅學校同社區教育活動。

### 新來港人士服務
聖基道兒童院響1999年10月喺沙田區開設為來港唔夠4年嘅新來港細路同家庭提供「一站式」嘅支援服務。

;新來港人士服務中心同外展服務
新來港人士服務中心響瀝源邨綠泉樓，中心主動接觸服務對象，並提供社區資訊諮詢、教育服務、適應小組、共融活動、個案輔導同轉介服務。外展服務主要聯繫社區嘅服務點如學校、教會同各機構，接觸缺乏支援嘅新來港人士同低收入家庭。

;聖基道普通話學院 
學院幫新來港人士考取專業普通話教授資格，以專業服務社群。


File:HK_SKH_StChristophersHome_PokHongInfantDept.JPG|位於博康邨已停止服務嘅嬰兒部
File:StChristopherNewArrivalCentre.jpg|響瀝源邨嘅服務中心


## 參考

## 出面網頁
* 聖公會聖基道兒童院
* 
* 
*
香港上市保險公司一覽

**香港上市保險公司**係指喺香港交易所或者佢嘅前身公開買賣股份嘅保險公司。

## 香港上市保險公司
* **[[亞洲金融集團]]**（）
* **[[宏利金融]]**（）
* **[[中國太平保險]]**（）
* **[[康宏理財]]**（）
* **[[友邦保險]]**（）
* **[[新華人壽保險]]**（）
* **[[中國人民保險集團]]**（）
* **[[中國平安]]**（）
* **[[中國人民財產保險]]**（）
* **[[英國保誠集團]]**（）
* **[[中國太平洋保險集團]]**（）
* **[[中國人壽保險]]**（）
* **[[泰加保險]]**（）

## 香港前上市保險公司
* **[[盈科保險]]**（）
* **[[國衛中國]]**（）
* **[[民安控股]]**（）
會展中心站

**會展中心站**（；）係深圳地鐵一個站，喺深圳中心區福華路同中心二路交匯處嘅地底，呈十字型，2004年12月28號啟用，係1號線同埋4號線唯一一個轉車站。


File:Hui Zhan Zhong Xin Station Line 1 Platform.jpg|會展中心站羅寶線月台
File:Platform 3 for L4 at Convention & Exhibition Center Station (20160812123750).jpg|會展中心站龍華線月台
File:Shenzhen Metro Hui Zhan Zhong Xin Concourse.jpg|會展中心站車站大堂
File:Shenzhen Metro Hui Zhan Zhong Xin Station Name.jpg|會展中心站羅寶線站台用嘅車站字體
File:Shenzhen huizhanzhongxin.jpg|深圳會展中心（圖入便嘅平頂建築）


## 地鐵線路

## 拎
* 会展中心站 深圳地鐵 
* Convention & Exhibition Cente 深圳地鐵 
* 會展中心站週邊區域信息圖 港鐵(深圳)
澳洲虎航

**澳洲虎航**（**Tiger Airways Australia Pty Ltd**）係一間澳洲嘅超廉價航空公司，總部設喺維多利亞州墨爾本，樞紐機場係墨爾本機場。

澳洲虎航係星架坡虎航公司嘅附屬公司。2007年2月9號，星架坡嘅虎航總公司宣佈想喺澳洲成立一間專營國內線嘅航空公司。嗰年3月16號，虎航攞到咗澳洲當局嘅批准，即日就成立咗澳洲虎航。11月23號飛第一班機。

## 被禁飛
2011年7月2號（澳洲時間），澳洲民航安全局（Civil Aviation Safety Authority）指澳洲虎航嘅安全事故令人懷疑佢哋嘅飛行安全，可能有即時同嚴重嘅危險，要佢哋禁飛五日，係澳洲航空史上第一次有航空公司畀人全面禁飛。

五日禁飛完咗之後，澳洲民航安全局再向法院申請延長禁飛期。最後個禁令到8月10號先至正式撤銷，澳洲虎航復飛。

## 攷

## 出面網站
* 澳洲虎航 
* 新加坡虎航
利口樂

**利口樂**（**Ricola**）係瑞士喉糖同薄荷糖牌子，標榜天然嘅草本材料。公司喺1930年成立，總部喺瑞士Laufen。

1980年代初香港利口樂請咗專演粵語片反角嘅石堅拍廣告，「奸人自有妙計」嘅形象深入民心。

## 拎

* 利口樂
* 利口樂美國網
*
集郵

儲郵票（），或者文雅啲叫**集郵**，係一種興趣，又係一種學問。通過收集、研究各種「郵品」，集郵者除咗可以學識世界各國嘅歷史、地理、花草魚蟲同埋人物等相關嘅知識以外，重可以培養出一種「禪定」嘅情趣同埋培養耐性。唔少學校都鼓勵學生集郵，認為集郵嘅好處係怡情、益智等等。

集郵係世界上最普遍嘅興趣之一，估計全世界有成3,000萬集郵者；如果根據美國郵政嘅定義，儲咗最少一個郵票都叫集郵者嘅話，單喺美國就估計有2,000萬人。

「郵品」唔單止包括郵票，重包括埋郵政機構發行嘅封、片、簡、戳等郵政用品，例如首日封、紀念封、原圖卡、郵政明信片、小全張、小本票、小型張、紀念郵戳等。

對於一尐細尐嘅國（例如列支敦士登）嚟講，集郵者係主要嘅財政收入來源。有尐國會專門針對集郵者出一尐設計得好靚嘅限量郵品，嗰尐郵品嘅發行量往往超過郵政需求，甚至根本唔會用嚟寄信，呢尐會列為「有害郵品」。

因為過份炒作，有時會出現一尐唔理性噉搶購郵票嘅熱潮。1891年1月22號香港發行嘅「香港開埠五十週年」（1841年—1891年）全球第一套加蓋改值紀念郵票，有英女皇頭像郵票加印英文「香港金禧紀念」，因為發行量只得50,000，而且每人限買20枚，郵局朝頭早一開門就出現人踩人嘅混亂情況，最後搞到兩個葡萄牙人畀人逼死、一個荷蘭水兵畀人打死。

## 集郵架生
* 郵票簿
* 郵票鉗
* 放大鏡
* 量齒尺

## 睇埋
* 集郵女星
* 收藏
## 攷
郵戳

**郵戳**係郵局戳喺寄過嘅郵件包裹等上面嘅各類戳記，包括普通郵戳、紀念郵戳、宣傳郵戳等，可以係歷史嘅反映。收集郵戳已經成為集郵必不可少嘅內容。今下都出現咗電子郵戳等新種類。
李福兆

**李福兆**（**Ronald Li Fook-shiu**，），前香港交易及結算所主席。1987年10月股災時下令停市四日，引嚟各方指摘。1988年喺做聯交所主席時非法收受利益被判坐花廳。

## 生平
李福兆係香港名門李佩材家族後人，李作元嘅細仔，亦係李國寶、李國章嘅阿叔。喺香港大學畢業之後留學美國，攞咗個工商管理碩士學位，同埋會計師資格。1969年創立遠東交易所，做咗第一任主席。1986年四會合併，當選做聯交所主席。

1987年10月19號發生世界性股災，聯交所史無前例宣佈停市四日，成為全世界唯一喺股災時停市嘅股票市場。社會已經有輿論質疑聯交所停市決定嘅理據，前香港立法局議員李柱銘喺立法局會議上要求李福兆辭咗聯交所主席個職位。

10月26號挨晚，當聯交所開記者會解釋停市決定，一個澳洲記者質疑停市同李福兆私人利益嘅關係，呢個決定合唔合法。李福兆勃然大怒，用食指直指向嗰個記者，用拳頭敲枱面，要求嗰個記者道歉，李福兆話：「噉係惡意誹謗。」「講出你個名，我要我嘅律師記低。」「我今下就畀張告票你。」「告佢，帶佢去差館，帶佢去差館。」聯交所高層職員勸過李福兆冷靜，冇用，一眾記者於是將嗰個澳洲記者拖離會議室，記者會喺喧吵聲中結束。

同年底聯交所改選，李福兆只係做副主席。1988年1月2號，李福兆畀香港廉政公署拉咗，指控佢身為聯交所主席時，喺審核公司招股上市過程入便，非法收受新上市公司配售嘅股份，從中獲利。結果被判罪名成立，坐四年監。出獄之後喺泰國定居，過退休生活，喺2014年，因胃癌與世長辭。

## 屋企人
李福兆有兩個仔一個女，分別係李國麟律師、李國祥、李志行，馬墉宜係佢嘅女婿，葉亦楠（葉傲冬嘅堂大佬）係佢嘅孫女婿。

## 馬主生涯
喺1970年代到1980年代中期，李福兆係香港賽馬會出名嘅大馬主，個人名下馬以「一起」兩字起名，而佢有份嘅遠東交易所團體嘅名下馬就以「東」字開頭。

類:香港馬主
沚國

**沚**，又叫做**沚方**，係商朝嘅諸侯國，喺商王朝嘅西北部。商王武丁嗰時，國君沚瞂臣服商王朝，並成為武丁信任嘅大將。沚國亦曾經遭到西北嘅邛方同埋北部嘅土方攻擊。商王文丁之後嘅卜辭同文獻，唔見有沚國嘅身影，可能響商王帝乙時期畀人隊冧咗。

## 國君一覽

## 參考
* 顧頡剛主編：中國歷史地圖集（古代史部分）
* 譚其驤主編：中國歷史地圖集
* 殷墟甲骨刻辭摹釋總集
石塘

**石塘**、又叫**石礦**，或寫**石壙**、或者**石礦場**，係採石嘅地方。採出來嘅石，可以用來起樓、築城、修橋補路、填海等等。石可以有大有細，由大石、石仔到砂都有。近代採石做油水泥、石屎，多數都係起嘢用。

石塘因地質唔同，採出來嘅石料，性質都會唔同。有啲係堅石如麻石，亦有啲質似粉筆嘅粉石。

有啲石塘，喺山上越挖越深。會有雨水積成水塘，水深而涼，有啲人會去游水。不過石塘本身危石處處，又有舊機器等，游水不無風險。
馬累

**馬累**（**Malé**）係馬爾代夫首都，亦係馬爾代夫人口最多嘅城市。

馬累係馬爾代夫嘅政治、經濟中心，同時亦係一個貿易港。經濟上除咗漁業同水產加工之外，近幾年嚟旅遊業都相當發達。因為面積太細，居民好密集。差唔多全國三份之一人口住喺馬累。

1987年，馬累人口約莫得20,000。2004年，馬累人口升到81,600。但係年底嘅2004年印度洋大地震搞到馬累三份之二地方畀海嘯嘅水浸咗，損失慘重。2006年，馬累人口103,693。

## 氣候
馬累有濕同乾季節，屬於熱帶季風氣候。其中4月至第二年1月比較濕，2月至3月比較乾；平均高溫係30°c，平均低溫係26.5°c。每年平均雨量係大約1900mm。

## 交通

### 機場
馬累國際機場有定期航班往返東亞、中東、歐洲各個主要城市。

### 市內
有街渡往返機場島同馬累市。

## 分區
。

## 姊妹城市
* 科倫坡
* 吉布提市
* 高雄市

## 參考
楊開慧

**楊開慧**（）號霞，字雲錦，喺湖南長沙縣板倉鄉出世。

## 屋企
* 阿爸楊昌濟，做過北京大學教授
* 1920年底同毛澤東結婚，係毛澤東嘅第二任老婆
* 同毛澤東有三個仔，分別係毛岸英、毛岸青同毛岸龍

## 處決
1930年10月，楊開慧喺板倉畀湖南省政府主席、軍閥何鍵捉到。11月14號喺長沙被殺，年僅29歲。當時個仔岸青得6歲，岸龍得3歲。

冇耐，喺江西指揮緊紅軍反「圍剿」嘅毛澤東知道楊開慧犧牲嘅消息，好傷心，佢喺寫畀楊家嘅信入便話「開慧之死，百身莫贖」。

## 紀念
1949年中國解放之後，佢鄉下板倉鄉改名做開慧鄉。
晴報

**晴報**（**Sky Post**）係香港經濟日報旗下一份免費報紙，喺2011年7月27號創刊，每日發行量五十萬份。佢嘅前身係集團旗下嘅地區周報Take Me Home。

## 個名點嚟
《晴報》嘅晴字，係唔論晴天、陰天，定係落雨，希望讀者都好似報紙嘅口號，「日日好心情」迎接新挑戰。

## 攷

## 外面網頁
* 晴報Sky Post
持續進修基金

**持續進修基金**（，簡稱：**CEF**）係香港政府喺2002年成立嘅一個基金，以鼓勵年齡介乎18歲至70歲嘅香港居民持續進修，為有志進修嘅成年人提供資助，減輕佢哋持續進修同接受培訓嘅經濟負擔。

合資格嘅申請人可以就多過一個認可課程申領發還款項。認可課程名單入便包括物流業、商業服務、金融服務業、旅遊業、設計、創意工業、語文、工作間嘅人際關係同埋個人才能嘅課程等等。

## 沿革
*2002年推出嗰陣，每個合資格嘅人一世人可以向政府申請一次，申請之後嘅兩年之內，申請人讀完認可課程或者嗰啲課程嘅部份單元之後，就可以攞返80%學費，或者10,000港元學費，以金額較少嘅為準。如果過咗兩年時限又或者累積用完10,000緡資助，個file就會close嘞。
*最初係得非學位持有人先至可以申請持續進修基金。後來到咗2003年7月宣佈放寬資格畀大學學位持有人申請，9月1號實施。
*2007年申領發還款項次數由兩次增加到四次，兩年時限增加到四年。如果之前已經close file，但係基金帳戶重有餘額未用，就可以重開帳戶，時限由申報嘅課程開課第一日開始計加多兩年。如果第一次申請，就由申報嘅課程開課第一日開始計四年。
*2019年4月1號開始，資助上限由每人10,000港元增加至20,000港元，申請人年齡上限由65歲提高到70歲，基金帳戶唔再設有年期或申領次數限制。頭10,000港元係資助學費嘅80%，跟住嗰10,000港元係資助學費嘅60%。
*2022年資助上限由每人20,000港元增加至25,000港元，並撤銷年齡上限，

## 申請資格
由2019年4月1號開始，申請人唔需要喺課程開課之前遞交開戶申請到持續進修基金辦事處。符合以下資格嘅申請人，只需要喺成功修畢持續進修基金課程之後嘅一年之內同年齡屆滿71歲之前遞交申請到持續進修基金辦事處，一齊辦理開戶同發還款項手續。
*屬於香港居民並擁有香港居留權、或香港入境權、或有權喺香港逗留而唔受到任何逗留條件限制；
*喺課程開課嗰日同提交發還款項申請嗰日，年齡介乎18至70歲（喺申請發還款項嘅時候，有關表格同埋需要嘅文件要喺申請人71歲生日之前交到持續進修基金辦事處。持續進修基金辦事處會喺收到申請表嗰日當係遞交申請嘅日期)；
*已經成功修畢整個「可獲發還款項課程」。「成功修畢」課程係指申請人已經出席唔少於課程總上課時數嘅百分之七十或課程所規定嘅較高出席要求（以較高者為準），並喺所有獲勞工及福利局局長批核嘅課程評核方法（包括任何已經獲批核計算整體成績比重嘅考試同功課要求）中攞到整體分數嘅百分之五十或課程所規定嘅較高評核要求嘅百分比率（以較高者為準）。成功修畢課程嘅證明文件可以包括修業證書、由院校／辦學機構發出嘅信件或成績表等，證明申請人已經通過有關嘅課程評核；另外，如果修讀嘅係語文能力課程，申請人必須喺開課之後同年齡屆滿71歲之前參加指定嘅語文基準試，並攞到指定或更高程度嘅成績；
*已經獲發還款項嘅總金額，未滿上限20,000港元；
*並未喺同一項課程嘅費用獲得其他公帑或喺其他公帑資助計劃之下獲得任何資助（由學生資助處管理嘅免入息審查貸款計劃下發放嘅貸款如果用嚟交持續進修基金課程嘅學費，而申請人又符合其他所有申請準則，就仍然符合資格）。

## 攷

## 出面網頁
* 持續進修基金
* 持續進修基金 - 可獲發還款項課程名單
的黎波里

**的黎波里**（；）係利比亞首都，亦係該國最大嘅城市、主要港口、最大商業同製造業中心。的黎波里喺利比亞西北部沙漠邊緣同地中海沿岸，人口約莫168萬。氣候屬於典型地中海型氣候，夏天乾燥酷熱，冬天時有冷雨。

## 史
的黎波里喺公元前7世紀由腓尼基人建立。輾轉去到十字軍東征期間，穆斯林為咗避開十字軍攻擊，放棄咗老城區，喺靠近內陸嘅地方重新修建新嘅城區。

1986年，因為利比亞斷言支持恐怖主義，的黎波里受到美國空襲作為報復。

## 文獻

分類:利比亞城市
分類:非洲首都
香港上市房地產信託基金一覽

**香港上市房地產信託基金**係指喺香港交易所公開買賣股份嘅房地產信託基金（REIT）。

## 香港上市房地產信託基金
* **[[越秀房產信託基金]]**（）
* **[[陽光房地產基金]]**（）
* **[[睿富房地產基金]]**（）
* **[[置富產業信託]]**（）
* **[[泓富產業信託]]**（）
* **[[領展]]**（）
* **[[開元產業信託]]**（）
* **[[春泉產業信託]]**（）
* **[[招商局商業房託]]**（）
* **[[富豪產業信託]]**（）
* **[[順豐房託]]**（）
* **[[冠君產業信託]]**（）
* **[[匯賢房託|匯賢產業信託]]**（）（用人民幣計價）

## 香港前上市房地產信託基金

## 出面網頁
*
香港上市預託證券一覽

**香港上市預託證券**係指喺香港交易所公開買賣股份嘅香港預託證券（HDR），獲編配嘅證券代號介乎06200至06499之間。

## 香港上市預託證券

## 香港前上市預託證券

## 攷
市民中心站 (深圳地鐵)

**市民中心站**原名「**水晶島站**」，係深圳地鐵一個站，喺深圳深南大道同金田路嘅交匯處，2004年12月28號啟用，係蛇口線同埋龍華線唯一一個轉車站。


File:Shenzhen's city hall.jpg|深圳市民中心
File:Shenzhen Civic Center.jpg|深圳市民中心
File:Shenzhen Civic Center 02.jpg|市民中心夜景
File:Shenzhen Civic Center 01.jpg|市民中心夜景
File:Jiangsu Mansion of Shenzhen.JPG|江蘇大廈


## 拎
* 市民中心站 深圳地鐵 
* Civic Center 深圳地鐵 
* 市民中心站週邊區域信息圖 港鐵(深圳)
少年宮站

**少年宮站**係深圳地鐵一個站，喺蓮花山南側，規劃中嘅鵬城一路下面，站嘅東側係深圳少年宮，西側係深圳書城中心城。個站2004年12月28號啟用，係龍崗線同埋龍華線唯一一個轉車站。


File:Shenzhen Book City Centre City.jpg|深圳書城中心城
File:Shenzhen Library & Shenzhen Shenzhen Concert Hall Overview1.jpg|深圳圖書館、音樂廳
File:Shenzhen Library Overview.jpg|深圳圖書館
File:Shenzhen Children Palace.jpg|深圳市少年宮
File:Shenzhen library.jpg|深圳圖書館夜景
File:Jiangsu Mansion of Shenzhen.JPG|江蘇大廈
File:Shenzhen Children's Hospital.JPG|兒童醫院


## 拎
* 少年宫站 深圳地鐵 
* Children's Palace 深圳地鐵 
* 少年宮站週邊區域信息圖 港鐵(深圳)
大劇院站

**大劇院站**可以係：

* 大劇院站 (廣州)，原名**歌劇院站**，中國廣東省廣州市珠江新城旅客自動輸送系統嘅一個車站。
* 大劇院站 (深圳)，中國廣東省深圳地鐵1號綫同埋2號綫嘅一個車站。
* 大劇院站 (重慶)，中國重慶軌道交通6號線嘅一個車站。
* 大劇院站 (寧波)，中國浙江省寧波軌道交通6號線規劃緊嘅一個車站。
世界之窗站

**世界之窗站**係深圳地鐵嘅一個站，喺深圳出名景點世界之窗以北嘅深南大道地底，個站呈「十」字形，總建築面積係9,700平方米。世界之窗站係羅寶線同埋蛇口線兩個轉車站嘅其中一個（另一個係大劇院站）。

世界之窗站羅寶線部份喺2004年12月28號啟用，喺羅寶線通車至深大站之前，世界之窗站試過係羅寶線西面總站。

## 附近旅遊景點
* 世界之窗
* 歡樂谷
* 益田假日廣場

## 拎
* 世界之窗站 深圳地鐵 
* Window of the World 深圳地鐵
寶安中心站

**寶安中心站**係深圳地鐵一個站，喺寶安區新湖路同創業一路交叉路口地下，西南面係寶安區政府新址。寶安中心站總建築面積係11,600平方米，係羅寶線同埋環中線兩個轉車站嘅其中一個（另一個係前海灣站）。

## 拎
* 宝安中心站 深圳地鐵 
* Bao'an Center 深圳地鐵
前海灣站

**前海灣站**（）係深圳地鐵一個地下鐵站，喺晨文路地底，總建築面積有13,300平方米。

前海灣站1號綫部份喺2011年6月15號啟用，而5號綫部份就喺同月22號啟用，並成爲該綫西面總站至2019年9月該綫二期工程（南延段）投入服務；而11號綫部份就喺2016年6月28號啟用。
李麗珊 (藝人)

**李麗珊**（，）喺2010年參加咗亞洲電視，以快歌《紙醉金迷》同慢歌《流言》等等參賽歌攞到第五名同埋最具舞台魅力大獎，之後做咗亞洲電視嘅合約藝人。

## 料
* 身高：170厘米
* 體重：52公斤
* 出生日期：1985年11月18號（天蠍座）
* 專長：唱歌、彈鋼琴、讀書、打排球
* 識講乜話：英文、粵語、普通話
* 學歷：香港城市大學應用社會學系（東南亞研究）

## 演出節目
### [[電視節目]]（[[亞洲電視]]）

#### 2010年
* ：21強參賽者之一
* ：嘉賓

#### 2011年
* ：主持
* 燃點希望展新生香港脊髓損傷基金會五周年慈善籌款晚會：表演嘉賓
* ：表演嘉賓
* ：主持
* ：主持
* a Video：嘉賓主持
* 香港有飯開：主持
* 亞洲電視55週年2012節目巡禮：表演嘉賓
* 每日一歌：嘉賓主持
* ATV 2011 亞洲先生競選：表演嘉賓
*《亞洲星光大道4 跳舞吧！》星光狂歡型聖誕：司儀
*《亞洲星光大道4 跳舞吧！》除夕型聚星光夜：司儀

#### 2012年
* a Video：嘉賓主持
* ATV每日一歌：嘉賓主持
* ATV 2012 人氣春晚‧唱紅亞洲：表演嘉賓
* ：主持
* ：主持
* ：主持
* 亞洲電視55周年暨香港回歸15周年慶典：表演嘉賓
* 不一樣的感動
* 番禺遊園樂多FUN：主持
* 亞洲會動起來：表演嘉賓
* ：主持
* 微．電影：主持
* 亞洲電視55周年星光大典：表演嘉賓

#### 2013年
* 
* ATV每日一歌：嘉賓主持
* ：主持

### [[電視節目]]（[[有線電視]]）
* 2014年：《為食情報局》

### [[電視節目]]（[[奇妙電視]]）
* 2017年：《身·醫·管》（嘉賓）
* 2017年：《喜出望外》（主持）
* 2017年：《歲月如歌》（主持）
* 2017年：《中伏》（嘉賓）

### [[電視節目]]（[[香港開電視]]）
* 2018年：《香港代表作》（主持）
* 2018年：《外人自己人》（主持）
* 2019年：《Pig Pig 歌聲饌饗口》（主持）
* 2019年：《幫人有限公司》（主持）
* 2019年：《Fit 開有條路》（主持）
* 2019年：《科遊記》（嘉賓主持）
* 2019年：《細路開電視》（主持）
* 2020年：《30分鐘大放餸》（主持）

### [[廣告]]
*2009年：PCCW Eye 2
*2010年：元氣壽司
*2010年：
*2011年：McDonald's
*2015年：喜得佳食品
*2021年：Papa Jelly 

### [[音樂錄像]]
*2009年：「我們的主題曲」婚禮製作公司宣傳片（與著名音樂製作人合唱宣傳主題曲）
*2010年：羅力威《情人季節》
*2012年：古卓文 《古著》
*2011年：亞洲電視賀年歌 《紅包拿來》
*2017年：奇妙電視外購劇集《鬼怪 - 孤單又燦爛的神》香港版主題曲 - 《為何未講我願意》
*2018年：奇妙電視外購劇集《有品位的她》香港版主題曲 - 《無傷》

## 參考

## 出面網頁
* aTV亞洲電視 藝員
* 李麗珊 LISA LI - 女藝員 - aTV Forum 討論區
* 
* 
*
黃貝嶺站

**黃貝嶺站**（粵拼：wong4 bui3 leng5 zaam6；）係深圳地鐵一個站，喺深南東路地底，總建築面積有34,500平方米。黃貝嶺站喺二零一一年六月廿二號開通。黃貝嶺係環中線（5號線）東邊嘅總站。環中線延線未開通之前，亦係環中線同蛇口線（2號線）唯一一個轉車站。

## 拎
* 黄贝岭站 深圳地鐵 
* Huangbeiling 深圳地鐵
福田站 (深圳地鐵)

**福田站**（；）係深圳地鐵其中一個站，喺福田區民田路同深南大道嘅交匯處，屬於福田綜合交通樞紐工程入面，可以連接廣深港高速鐵路同廣深城際軌道交通嘅福田站。個站由2011年6月28號開始啟用，係蛇口線（2號綫）、龍崗線（3號綫）同埋機場線（11號綫）唯一一個轉車站。

## 拎
* 福田站 深圳地鐵 
* Futian 深圳地鐵
天主教香港教區

**天主教香港教區**（ ，拉丁文：**Dioecesis Sciiamchiamensis**），係世界天主教會一部分，1841年羅馬天主教會喺香港設立傳教區，喺1874年將香港劃為宗座代牧教區，其後喺1946年將香港定為教區。

香港大概有384,000名天主教徒，為天主教徒服務嘅聖職人員計有司鐸296名、修士68名同修女474名。全香港共有51個堂區，包括40間教堂，31間小教堂同26間禮堂。彌撒聖祭以粵語進行，但有五分之三嘅堂區亦會用英語，有時亦會用菲律賓語。香港教區設有本身嘅行政組織，並與教宗同世界各地教區保持密切聯繫。香港教區同世界各地其他天主教區一樣，都係採用同樣嘅《聖經》、教義、崇拜儀式同架構組織。

香港教區主教座堂係聖母無原罪主教座堂，響半山堅道。

## 主教
香港榮休主教陳日君樞機，由於佢「反中國」嘅睇法，被認為係一些政治上「爭議」。不過，佢不斷親自認為佢非常愛佢嘅國家，但都係被中央剝奪咗返中國權利，佢覺得好遺憾。

依家嘅香港主教係湯漢樞機，2009年由教宗本篤十六世任命為天主教香港教區主教。

### 歷任教區主教
*1946年-1951年：恩理覺主教
*1951年-1969年：白英奇主教
*1969年-1973年：徐誠斌主教（首位華人主教）
*1973年-1974年：李宏基主教
*1974年-1975年：林焯煒神父（署理主教）
*1975年-2002年：胡振中主教（1988年升為樞機）
*2000年-2009年：陳日君主教（2006年升為樞機）
*2009年-2017年，2019年-2021年：湯漢主教（2012年升為樞機）
*2017年-2019年：楊鳴章主教
*2021年-：周守仁主教

## 學校
* 天主教香港教區響香港創立咗唔少學校，包括：幼稚園三十二間、小學一百零六間、中學八十五間、專業學校一間、成人教育十六間、特殊學校七間同埋大專兩間；其中嘅教區學校九十八間、明愛學校三十五間、男修會學校四十六間同埋女修會學校六十六間。

## 出面網頁
*天主教香港教區
中部國際機場

**中部國際機場**（）係日本愛知縣常滑市嘅機場，響常滑市，響2005年2月17號正式啟用。

## 相

File:Chubu_Central_Airport_aerial_view.jpg|中部國際機場
File:Chubu_Centrair_International_Airport_-_South_Wing_-_01.JPG|南翼
File:Chubu_Centrair_International_Airport_-_North_Wing_-_01.JPG|北翼
File:FLIGHT_OF_DREAMS1.jpg|商業設施 FLIGHT OF DREAMS
File:FLIGHT_OF_DREAMS3.jpg|FLIGHT OF DREAMS
File:Mysterious_traveler_Hoo_,_なぞの旅人フー_-_panoramio.jpg|吉祥物


## 出面網頁

* 
* 
* 
* 
* 
*
洗衫板

**洗衫板**，又叫**洗衣板**，係一種用嚟洗衫（手洗）嘅架生。到20世紀尾，因為機洗（例如用洗衣機）越嚟越普遍，洗衫板已經逐漸式微，但喺一啲比較落後嘅國家或地區，洗衫板依然係洗衫嘅主要架生。

洗衫板亦可以變成一種用嚟發聲嘅架生，甚至係一種樂器。

而家雖然好少有人用洗衫板洗衫，但「跪洗衫板」嘅講法仍然有被使用，意思係做錯事畀人罰跪落去塊板。
長平公主

**長平公主**（）閨名**朱媺娖**（一說『徽媞』），係明思宗朱由檢第二女。

長平公主16歲時，思宗將佢許配咗畀都尉周顯（又叫「周世顯」），點知婚事因為流寇逼近而暫停。李自成攻入北京嘅消息傳到紫禁城，思宗心灰意冷，對長平公主嘆咗一聲：「汝何故生我家！」揮劍斬長平公主，斷咗佢左臂。

大清初年，順治帝將佢嫁畀周顯，婚後兩人相敬如賓。後來公主因為掛住父母，抑鬱成疾。葬喺廣寧門（又叫「彰義門」）外周氏宅旁邊。

## 民間傳說
民間相傳長平公主喺大明亡咗之後出家做尼姑，學到一身武藝，是為**獨臂神尼**，重搞反清復明，收咗呂四娘等人為徒，但係呢個傳說純屬虛構。而金庸小說碧血劍嘅**阿九**、鹿鼎記嘅**九難**同埋梁羽生小說江湖三女俠嘅獨臂神尼都係用呢個傳說嘅長平公主做原型。

## 相關作品
* 帝女花
* 碧血劍
* 鹿鼎記
* 江湖三女俠
* 武俠帝女花

## 攷
盈科大衍地產發展

**盈科大衍地產發展有限公司**（，簡稱**盈大地產**、**PCPD**，）係一間喺香港交易所上市嘅地產公司，主要業務係地產發展同投資。公司喺百慕達註冊，主席係李澤楷，主要股東係電訊盈科。

## 史
1992年，投資公司「**友聯建築材料集團有限公司**」成立。1998年再改組成「**友聯建築材料國際集團有限公司**」。

2002年，友聯因為財政問題畀德祥企業收購，改名做「**東方燃氣集團有限公司**」。

2004年5月，電訊盈科將旗下包括數碼港、北京盈科中心、電訊盈科中心、其它投資物業同相關物業同設施管理公司等注入東方燃氣，重將東方燃氣改名做「**盈科大衍地產**」，將電盈有嘅地產項目借殼上市。

## 物業

* 貝沙灣
* 盈峰一號

## 拎
* Pacific Century Premium Developments Limited
歐亞農業

**歐亞農業控股有限公司**（）由楊斌創立，主要業務係農業生產。後來因為涉嫌做假帳而畀香港交易所敕令停牌，最後喺2005年5月15號除牌。

## 拎
* 歐亞農業
大笪地 (香港)

**大笪地**（**Tai tat dei**）係廿世紀香港上環嘅特式夜攤，家下冇咗。大笪地係普羅大眾消閒娛樂嘅地方，有「平民夜總會」之稱。

## 史
呢篇講嘅係近海旁警署同港澳碼頭隔籬，而家上環巴士總站嘅地方，而第一代嘅喺荷里活道公園，到咗1970年代先搬到嗰度。

## 有啲乜
有小販叫買、地攤擺買、街邊小食、零食、大戲表演、講古、相士睇相、街頭表演、乞兒，合成為本土文化，自發社區文娛。

## 名
「大笪地」範指一幅好大嘅平地。皆因上環呢個大笪地好聞名，大笪地變成呢笪地方嘅名。而加唔少地方都用「大笪地」嘅名；好似錦上路大笪地。

## 攷
自由花

《**自由花**》係首香港民主派搞群眾運動時成日唱嘅粵語歌，每逢六四晚會一定唱。由周禮茂寫詞，調係台灣歌手鄭智化嘅歌而嚟《水手》。

## 參考
霍去病

**霍去病**（）係漢國將軍，當時河東平陽人。佢因為協助漢武帝劉徹打贏匈奴而聞名天下。佢係皇親國戚，姨媽衞子夫係劉徹嘅皇后之一。而舅父衞青，係漢國大將軍，霍去病自細跟佢從軍。霍去病封咗做冠軍景桓侯。

## 屋企
霍去病係霍仲孺同衞少兒嘅仔。霍仲孺係平陽縣衙役，而衞少兒係平陽公主奴婢。佢哋私通，生咗霍去病。霍去病姨媽衞子夫，畀劉皇帝徹睇中入宮。有次衞青畀館陶公主捉咗，大難不死，劉徹一怒下大封衞氏家族，而子夫就封咗做夫人。

仲孺之後同少兒分手，返鄉下娶老婆，另外生咗霍光。少兒之後識咗陳掌，陳掌係漢國初年名臣陳平之後。皇帝劉徹知道件事，就安排少兒，帶埋去病，嫁畀陳掌，兼升做詹事。

後尾，子夫生大仔劉據，立為皇后。而舅父衞青，係朝中大將軍，戰蹟彪炳。霍去病變咗皇親國戚，及後扶搖直上。自此帶挈霍家，入主漢國朝政。而同父異母細佬霍光（博陸宣成侯霍子孟），就係佢帶入朝，成爲昭宣中興一代名臣。

漢冠軍景桓侯霍去病，武帝衞皇后姊子也。其父霍仲孺先與少皃通，生去病。及后日尊，少皃更為詹事陳掌妻。

## 事業
霍去病虛齡十八，就做咗侍中。因爲佢騎射都叻，就跟舅父大將軍衞青從軍。

去病以皇后姊子，年十八為侍中。善騎射，再從大將軍衞青。大將軍受詔，予壯士，為剽姚校尉，與輕勇騎八百直棄大軍數百里赴利，斬首捕虜二千二十八級，得相國、當戶，斬單于大父行籍若侯產，捕季父羅姑比，封去病為冠軍侯，食二千五百戶。

## 傳聞
相傳「霍去病」出世冇耐，衛少兒抱住佢去皇宮搵妹妹衛子夫玩，感冒緊嘅武帝突然聽到一聲嬰兒嘅大喊聲，即時所有冷汗都嚇到出曬嚟，感冒亦都就咁好返。而呢個令到武帝出冷汗嘅嬰兒，就得到「去病」呢個名。

## 據
* 漢·司馬遷·《史記·衞將軍驃騎列傳》

## 睇埋
* 驃騎將軍

## 出面網頁
馬休

**馬休**（，）係東漢末年群雄之一馬騰個仔。211年，佢嘅兄弟馬超起兵背叛曹操，曹操將馬騰成家殺晒，包括埋佢。
打擂台 (2010年電影)

《**打擂台**》（**Gallants**）係2010年一套由郭子健同鄭思傑合編及執導嘅香港動作電影，由劉德華投資，林家棟擔任監製，係林氏嘅第一部監製作品。

## 演員表

## 出面網頁
* 
*
李耀滋

**李耀滋**（Yao Tzu Li，）係美籍華裔物理學家、工程師，佢係一位流體力學專家。

## 生平
1934年畢業於北平大學，1937年獲國立中央大學工學院機械特別班（即航空工程系；中央大學1949年喺大陸改名做南京大學，1962年喺台灣復校，航空系後來組建為而家嘅西北工業大學）碩士學位。抗戰期間作為建廠總工程師主持建造中國第一個飛機發動機製造廠——大定航空發動機廠。並到美國麻省理工學院留學，獲博士學位。做過麻省理工學院教授、發明創新中心主任。喺MIT工作嘅同時，先後創立三間企業：Dynisco公司、Setra公司同埋Y.T.Li公司。美國國家工程院院士、全美華人協會主席。

李耀滋喺2011年8月14號過身，終年97歲。

## 著書
*《有啟發而自由（- 從中國私塾到美國發明家企業家院士的北京人）》
*《Education in Creative Engineering》；1970年7月。
*《Freedom and Enlightenment: My Life As An Educator/Inventor In China and the United States》；2003年1月。
*《Technological Innovation in Education and Industry》；1980年8月。

## 參考
而家

**而家**，時間指示，眼下一刻，即係**今**，亦有寫**依家**、**宜家**，古同**爾今**，亦有寫**現**、**現時**、**現在**、**目前**、**目下**、**眼下**、**家下**、**今下**、**當下**、**當前**、**家陣**、**今陣**、**如今**等。舊時，過去咗時間，同遞時，未來嘅時間，之間嗰段時間。可以係眨眼之間或者一念之間、一日或更加長嘅時間。而家亦可以直接感知一件事嘅第一時間，而唔係諗返轉頭或者回憶（感知超過一次），亦唔係猜測（預測，假設，唔確定）。

英文稱之為**now**，或者**At present**。

廣東話家字，係今字，甩咗尾合口鼻音而成。今字之外，現、眼、目都係指眼睇見之時。

## 註
傷

**傷**又叫**損咗**、**整親**，係由外力對生物體做成嘅生理損害。傷得輕會好返，傷得緊要會死。

## 類
*撞傷、打傷、砍親、撼爆X（X = 頭、手、腳、肺、肝、腎）
*割傷、𠝹傷、插傷、槍傷、刀傷
*燒傷、淥傷（燙傷）
*斷手斷腳、斷手指腳趾
Kurt Gödel

**Kurt Gödel**（，）係數學家、邏輯學家同哲學家。

## 屋企同社交
Kurt Gödel老婆Adele Nimbursky大Kurt Gödel 6歲。Kurt Gödel 21歲兩個人識嗰陣時，Adele已婚而且喺夜總會Der Nachtfalter做嘢。佢哋嘅婚姻受到Kurt Gödel屋企人反對，但係有情人終成眷屬，佢哋喺1938年9月20號結婚。佢哋冇仔女。

Kurt Gödel同愛因斯坦係好朋友。愛因斯坦嘅死對Kurt Gödel嘅情緒有好大打擊。

## 國籍
Kurt Gödel通常畀人當做奧地利人。佢喺奧匈帝國出世，12歲做咗捷克斯洛伐克公民，23歲做咗奧地利公民。當希特勒吞併奧地利嗰陣時，Kurt Gödel自動做咗德國人。第二次世界大戰之後，佢再次成為奧地利公民，而且攞埋美國公民權利。

## 出面網頁
豬類期貨

**豬類期貨**係豬嘅期貨產品，包括生豬期貨、瘦肉豬期貨等等。

## 搞過豬類期貨交易嘅交易所
* 美國芝加哥商品交易所（Chicago Board of Trade）
* 美國中美洲商品交易所（Mid America Commodity Exchange）
* 荷蘭阿姆斯特丹農業期貨交易所（Amsterdam Agricultural Futures Market）
* 匈牙利布達佩斯交易所（Budapest Stock Exchange）
* 波蘭波茲南交易所（Poznan Commodity Exchange）
* 德國漢諾威商品交易所（Risk Management Exchange）
* 韓國交易所

## 而家搞緊嘅豬類期貨
* 芝加哥商業交易所：冷凍豬腩（Frozen Pork Bellies）期貨、瘦肉豬（Lean Hogs）期貨
* 漢諾威商品交易所：生豬（Hogs）期貨、豬仔（Piglets）期貨
* 韓國交易所：瘦肉豬（Live Hog）期貨
Warrant

**Warrant**可以指：

* 拘捕令
* 搜查令
* 認股證
* 案任狀
* Warrant (美國樂團)：一個美國搖滾樂團
茶是故鄉濃

《**茶是故鄉濃**》（）係無綫電視拍攝製作嘅電視劇，全劇一共32集，齣劇係無綫電視32週年台慶劇。監製劉仕裕。

## 主演
* 林家棟 飾 方有為
* 張可頤 飾 盤小雅
* 麥長青 飾 鍾漢牛
* 蘇玉華 飾 宋霜華

## 主題曲
《接近》 
* 作曲：Dick Lee 
* 填詞：潘源良 
* 主唱：張學友、陳慧嫻

## 軼事
*劇集大結局，其中有一幕「全國評茶大會」入面嘅橫額有個字被模糊處理，但依然勉強見到個字係「辛」字，成個橫額本應寫「辛子年全國評茶大會」，但六十干支入面根本就冇「辛子」呢個組合，而呢個錯誤估計係去到後期製作先至被發現，所以就只可以模糊錯字處理。
*劇集英文名用「**Plain Love II**」，係因為劇集原本想用嘅中文名係《情濃大地II》，作為《情濃大地》（英文：Plain Love）嘅冇關連續作，最終到首播前改咗中文名，而英文名就冇改到。

## 睇埋
* 《情濃大地》
* 《酒是故鄉醇》
## 前後節目
酒是故鄉醇

《**酒是故鄉醇**》（）係無綫電視拍攝製作嘅電視劇，全劇共42集，齣劇係無綫電視34週年台慶劇。監製劉仕裕。

## 主演
* 林家棟 飾 高  純
* 佘詩曼 飾 黎順風
* 鄧萃雯 飾 古 瑤
* 秦沛 飾 古世龍
* 元華 飾 金吉祥
* 馬德鐘 飾 古桂生

## 主題曲
《醇酒醉影》 
* 作曲：顧嘉煇 
* 填詞：歐志琛 
* 主唱：張學友、陳潔儀

## 睇埋
* 《茶是故鄉濃》

## 拎
* 酒是故鄉醇 - 故事大綱
巢湖

**巢湖**（）係中國第五大淡水湖、安徽最大湖。佢喺安徽中部嘅合肥市境內，總面積約莫775平方公里。

巢湖個名係源自佢喺古國巢國之地而嚟。

巢湖係重要嘅漁業基地，出產嘅銀魚、蝦米、蟹被譽為「三珍」。

## 出面網頁
* 巢湖風景名勝區 

類:合肥
類:中國淡水湖
巢湖市

**巢湖**（）喺安徽中部，係安徽合肥下轄嘅一個縣級市。市名嚟自長江流域嘅淡水湖巢湖。巢湖市全市面積2063平方公里，河湖等水域面積560平方公里。

## 地理
市名來自市內嘅巢湖。巢湖市位於安徽中部，臨近長江，週邊同佢平級嘅有同樣係屬合肥嘅肥東、廬江，滁州嘅全椒，馬鞍山嘅含山、蕪湖嘅無為，同時佢同合肥嘅市轄區同埋肥西隔住個巢湖。呢啲喺巢湖隔籬嘅縣級政區都係屬安徽嘅。

喺巢湖重係地級市時，佢嘅西北面係合肥，西面係六安，西南面係安慶，南面係銅陵，東南面係蕪湖，而東面係馬鞍山同埋江蘇嘅南京，北面係滁州，其中馬鞍山、蕪湖、銅陵同巢湖隔住長江。

## 撤市置縣
2011年7月14號，國務院發咗份《關於同意安徽省撤銷地級巢湖市及部分行區劃調整的批覆》，撤銷地級巢湖市，設立縣級巢湖市。新設嘅縣級巢湖市由合肥代管。原本嘅地級巢湖市其他地方就劃歸合肥市、蕪湖市、馬鞍山市管轄。8月22號，安徽省人民政府正式對外宣佈撤銷地級巢湖市，正式調整政區，計劃喺9月10號前基本完成人員安置等工作。

## 註、攷
忌廉檳

**忌廉檳**係香港嘉頓推出獨立包裝嘅包，用麵包配上忌廉，除咗原味之外，重有檸檬味、黑芝蔴味、花生味、朱古力味、雲呢嗱味、菠蘿味椰絲等。

## 參考
忌廉梳打

**忌廉梳打**（）又叫**忌廉汽水**，係種汽水，甜甜地，帶呍呢拿味，香港見到嘅係黃色，但其他地方有唔同色水。香港人鍾意將佢溝鮮奶，變咗忌廉溝鮮奶。

忌廉梳打本身並無忌廉嘅成份。忌廉梳打個名之所以有「忌廉」（cream），係因為呢種汽水嘅原意係配搭雪糕（ice cream）一齊飲食。
倒數 (數)

數學上，一個數\displaystyle x嘅**倒數**係指一個同\displaystyle x乘埋之後乘積等如1嘅數，記成\displaystyle \tfrac{1}{x}或者\displaystyle x^{-1}。例如，2嘅倒數係\displaystyle \tfrac{1}{2}。

0冇倒數。(睇吓：不定式、極限、微積分)

## 睇埋
反數
鑊仔牛柳

**鑊仔牛柳**係港式西餐常見菜式，做法係將煎香咗嘅薄牛柳放落隻鑊仔度再淋汁（譬如黑椒汁、燒汁咁）。家陣香港好多舊式西餐廳都有得食。整個好食嘅鑊仔牛柳，除咗塊牛柳本身肉質要靚，重要控製好個火候唔好畀佢太熟。

## 參考
屎窟毛

**屎窟毛**係屎窟四圍嘅體毛，男女都有，成年男人嘅屎窟毛通常比成年女人多，屎窟毛同陰毛、大髀毛連成一片，有人認為屎窟毛其實係陰毛嘅一部份。

屎窟毛可以令肛部保持通氣，重可以阻隔走入肛部嘅細菌等，防止細菌感染。但係密得滯嘅屎窟毛可能會令屎嘅細菌黐喺屎窟毛上面。
Mirante do Vale

**Mirante do Vale**，全名**Condomínio Mirante do Vale**（意爲谷望大廈），係巴西最高嘅樓，位於聖保羅。樓高五十一層，一百七十米正。一九五九年開始起，到一九六零年完工。自此至今，巴西未有更高嘅大廈。現時喺南美洲，排十五。
映灣園

**映灣園**（，，即係指「加勒比海岸」）係香港私人樓，響大嶼山東涌健東路1號，有13棟高樓同8棟矮樓，一共有5430個單位，係東涌最大規模嘅私人樓。映灣園喺2002年至2007年分階段入伙，發展商係長江實業、和記黃埔同港鐵公司。

## 規劃
映灣園分5期一共69座，其中高座樓宇有13幢，其餘係低座樓宇，單位平均面積較大同每個單位設有大露台，所以吸引大量家庭客居住，當中兩房戶都向山，三房同四房戶向海高層可以遠眺機場。

映灣園分為五期發展：
* 第1座至第5座為第一期：**賞濤軒**（**Monterey Cove**），喺健東路2號，嚮2002年12月入伙，提供1,552個單位。
* 第6座至第8座為第二期：**映濤軒**（**Albany Cove**），喺2003年7月開售，嚮2004年9月入伙。
* 第9座至第12座為第三期：**悅濤軒**（**Carmal Cove**），喺2004年8月開售，嚮2005年7月入伙，提供1,664個單位。
* 第15座同第16座係第四期：**聽濤軒**（**Crystal Cove**），喺2006年9月開售，嚮2007年1月入伙，提供824個單位。
* 洋房部分係第五期**海珀名邸**，提供56幢大屋，喺2010年3月開售，嚮2011年5月入伙。

## 會所

映灣園整體會所同園林面積超過61萬方呎，係全港最大，以強烈度假風情做賣點。會所叫Club Carribbean，分別以5個主題包裝，有3個會所，其中第1期巴哈馬會所已經喺2002年12月啟用，設施達42項。包括2個戶外園林沙灘泳池，其中一個長達120米、水力按摩池、草地滾球練習地、兒童遊樂場、綜合多用途運動場、網球場、高爾夫球練習場、健身室、日式香薰泉同美容中心、健康舞室、綜合電腦遊戲室、保齡球場。

不過攀石場同沙灘排球場使用率好低。而會所入面一個小食亭同電腦遊戲室亦因為未有申請相關牌照，所以由2007年入伙至2010年一直未有開放。


File:Hk caribbean coast swimming pool angle2.jpg|映灣園泳池
File:Caribbean Square Tennis Court 2016.jpg|網球場
File:Caribbean Square Phase 1 Drop off area view 2016.jpg|第1期園林
File:Caribbean Square Beach Volleyball Court 2016.jpg|沙灘排球場
File:Caribbean Coast Kids Swimming Pool 2016.jpg|細路嬉水池


## 配套

映灣園有兩條24小時開放嘅行人天橋接駁藍天海岸同昇薈。映灣園周邊各私人屋苑都以天橋貫通，可以步行去東薈城同港鐵東涌站（同時亦有邨巴接駁）

### 交通

## 參考

## 出面網頁

*海珀名邸官方網站
*映灣園官方網站
*映灣園業主討論區
*東涌討論區
黃埔花園

**黃埔花園**係香港私人樓，響九龍紅磡黃埔，有12期，88棟樓，一共有10519個單位，1986至1991年分批入伙。發展商係和記黃埔。附近有多個主題商場組成嘅黃埔天地畀居民做購物區。
御龍山

**御龍山**係香港私人樓，響沙田火炭，有10棟樓，一共有1375個單位。發展商係信和集團同港鐵公司。
康怡花園

**康怡花園**係香港私人樓，響香港島鰂魚涌，有32棟樓，一共有6648個單位。發展商係發展商係新世界發展、恒隆集團同港鐵公司。
嘉湖山莊

**嘉湖山莊**（），係香港私人樓，響元朗天水圍，有58棟樓，一共有15880個單位。發展商係長江實業。
新都城

**新都城**係香港私人樓，響將軍澳寶琳，有21棟樓，一共有6768個單位。發展商係恆基兆業。
德州市

**德州**地處華北平原，係山東西北部一個城市，北面係河北，黃河流經呢個城市。德州係京滬鐵路綫上一重要城市。德州物產豐富，盛產棉花同西瓜，2009年總人口約莫544萬。

## 拎
* 中國德州
濱州

**濱州**係山東北部一個城市，總面積9032.60平方公里，2007年總人口約莫374萬。

## 拎
* 中國濱州
棗莊

**棗莊**係山東南部一個城市，南面係江蘇徐州，總面積約莫4,563平方公里，總人口385萬。

## 睇埋

* 台兒庄戰役
紅燒肉

**紅燒肉**係上海本幫菜一道名菜，主要用豉油同冰糖等其他調味去紅燒五花腩。

## 睇埋
*紅燒排骨
*東坡肉
*扣肉
8964

**8964**係8963同8965之間嘅自然數。

## 其他意義
*六四事件，一九**八九**年**六**月**四**號一件中國大陸政治事件，有時用數字 8964 代表。
*東京證券交易所（TYO:8964）編號「8964」股票係指一間房地產投資有限公司，佢叫「Frontier Real Estate Investment Corp.(FRI)」。
* 樂高玩具TITANIUM COMMAND RIG編號8964。
* 小行星8964（8964 Corax）。

## 參考
伊藤博文

**伊藤博文**（いとう ひろぶみ、）係現代日本啓蒙思想家同政治人，推動日本近代化運動。1885年12月22號到1888年4月30號、1892年8月8號到1896年8月31號、1898年1月12號到6月30號、1900年10月19號到1901年5月10號做日本內閣總理大臣。

1909年10月26號，伊藤博文喺哈爾濱站俾安重根暗殺。

## 參考

## 出面網頁

* 伊藤博文
* 伊藤博文 | 近代日本人做肖像（日本國立國會圖書館）
* 伊藤博文的千円紙幣（日本銀行）
* 日本做墓 伊藤博文
* 墓所：伊藤博文
* 伊藤博文と明治前期政治史に関する基礎的書誌
* 伊藤公資料館電脳頁
* 伊藤博文旧宅
* 總理大臣歴任 第1・5・7・10代 首相官邸
* 著者＝“伊藤博文”で検索（近代デジタルライブラリー）
* 国立国会図書館 憲政資料室 伊藤博文関係文書（その1）
* 国立国会図書館 憲政資料室 伊藤博文関係文書（その2）
* 国立国会図書館 憲政資料室 伊藤博文関係文書（MF：個人蔵）
豬肉乾

**豬肉乾**係豬肉制成肉乾，傳統係炭烘燒而成。豬肉乾係一片，同牛肉乾差唔多，但軟身啲。
Xcode

**Xcode**係蘋果公司出嘅製軟件架生。專門砌蘋果電腦軟件，用於OS X、iOS及watchOS之上。支持嘅程式語言主要有Swift及Objective-C，同時兼顧C++及C。最新版本為 Xcode 7，可以喺蘋果網上軟件舖Mac App Store度搵到。

Xcode定名不明，當中X同蘋果電腦系統第十代，卽OS X嘅上羅馬數字十（X）暗合。而code英文解電腦程式碼。

## 出面網頁
* 官方網頁
憤怒鳥

**憤怒鳥**（，粵語意思「**發嬲雀**」）係由芬蘭Rovio Mobile開發嘅電子遊戲，2009年12月11號喺蘋果iOS首先推出，頭一年已經賣出過千萬。由於隻遊戲受歡迎，公司亦為第啲智能手機系統（包括Android）出發嬲雀遊戲。

憤怒鳥重有特別版，包括發嬲雀經典版、Angry Birds Rio、Angry Birds Space、發嬲雀之星球大戰同埋發嬲雀之星球大戰Ⅱ。

## 玩法
玩家要控制唔同色水嘅雀，幫佢哋由邪惡嘅綠色豬手上搶番啲蛋。每關啲綠色豬會匿喺用木、冰、石頭等等起嘅建築，而遊戲目的係打低所有豬。玩家要用丫叉射啲雀出去打啲豬，又或者破壞啲建築去令啲豬磧死。有啲關亦會有岩石同埋收埋炸藥嘅木箱幫手打啲豬。

遊戲裏面嘅雀有唔同種類。初頭淨係得最基本嘅紅色雀可以用，之後會出現有特別技能嘅雀，好似藍色雀可以一隻分裂成三隻、黑色雀會爆炸、白色雀會生會爆炸嘅蛋、黃色雀會加速、大紅色雀攻擊力高、綠色雀就會回旋。而啲豬亦有唔同大細，大隻啲嘅會襟打啲；有啲豬會戴頭盔令自己襟打啲，戴王冠嘅就更加襟打。而每死一隻豬就加5000分。

每一關提供嘅雀都有特定種類、數量同埋次序，如果可以用呢啲雀打低晒啲豬就算過關，可以玩下一關。破壞建築物料、打低啲豬都有分，如果有雀係冇用到嘅重會有特別加分。

## 電影
* 憤怒鳥大電影 (2016年)
* 憤怒鳥大電影2 (2019年)

## 出面網頁
* 憤怒鳥官方網頁